text:
Hi Ako si Chris
Mahitungod Nako
Bana ko sa talagsaong asawa. Amahan sa duha ka lagsik nga lalaki. Nagtrabaho ko sa Library of Congress. Ganahan ko nga magbisiklita ug sa photography!
Ngano nga Ako usa ka Mormon?
Usa ko ka Mormon kay mituo ko nga ang mga baruganan nga gitudlo sa simbahan tinuod ug husto. Mituo ko kang Jesukristo ug mituo nga ang Mormon nga Simbahan Iya nga Simbahan sa Yuta karon.
Personal nga mga Istorya
Sa unsang paagi nga ang pagtambong sa mga tulumanon sa Simbahan makatabang kaninyo?
Mosimba ko kada semana. Ang pinakaimportanting tulumanon nga akong tambongan gitawag og Miting sa Sakrament. Miting kini diin moambit mi sa pan ug tubig agi’g paghinumdom ni Jesukristo ug magbag-o sa sagradong pakigsaad nga among gihimo sa Dios. May mga mamunulong usab nga mopakigbahin og mga mensahe mahitungod sa ebanghelyo. Ang miting sa sakrament naghatag nako og oportunidad sa pagpamalandong sa mga butang nga importante kaayo nako sama sa akong relasyon sa Dios ug akong tahas isip Amahan ug Bana. Bation nako nga nabag-o akong kalagsik human sa pagsimba. Kasagaran mobati ko sa Espiritu atol sa Miting sa Sakrament. Usahay, samtang moambit ko sa sakrament, may mosulod sa akong hunhauna nga ingon og direkta nga gikan sa Dios sa mga butang nga angay nakong buhaton.
Unsaon nako pagpuyo ang akong tinuohan?
Naningkamot kong magpakabuhi sa akong pagtuo pinaagi sa kamabination, kamanggihatagon, ug serbisyo. Naningkamot kong mahimong ehemplo sa limpyo nga pagpakabuhi ug taas nga sumbanang moral. Usahay mapakyas ko sa uban apan naningkamot kong magpadayon. Ang pagkamaayong bana ug amahan sa akong asawa ug mga anak pinakaimportante nako. Mituo ko nga ang pinakaimportanting buhat nga akong mabuhat anaa sa mga bongbong sa kaugalingon nakong panimalay. Unta akong masilsil kana nga kinaiya ngadto sa akong mga anak nga gisilsil sa akong ginikanan ngari nako. Ang akong pagtuo maoy angkla sa tanang aspeto sa akong kinabuhi. Dili ko sigurado unsa kaha ang akong kinabuhi kon wala ang akong pagtuo sa Dios ug ang iyang plano kanato.


c: text/html

collection: archivebot

text:
Hi Ako si Tessa
Mahitungod Nako
Usa ka tuig og tunga kaniadto busy ko sa pagtagamtam sa akong kinabuhi isip asawa ug inahan sa duha ka gagmayng bata (nag-edad og 3 ug 2), ug pag-adjust sa among pagbalhin sa east coast. Nagtabang ko og tudlo sa co-op preschool alang sa akong anak ug naningkamot sa pag-atiman sa panimalay isip mama nga naa ra sa balay. Ang kinabuhi talagsaon! Taliwala niining tanan nadayagnos ko nga may Hodgkin’s Lymphoma, stage IV nga kanser. Sukad niadto ang akong kinabuhi puno sa mga appointment sa doktor ug pagpa-kemo samtang naningkamot nga mamahimong pinakamaayong asawa ug inahan. Misinati ko og stem cell transplant ug sa katapusan nawala ang kanser apan gidayagnos pag-usab pagka-Pebrero 2012… Mibalik ang kanser ug nakigbatok na usab ko gamit ang pinakamodernong ekipo ug himoan og bone marrow transplant gikan sa akong igsoon karong umaabut nga ting-init. Nakalahutay ko tungod sa tabang sa Dios, sa komunidad nga andam mobantay sa akong mga anak, mohatag og pagkaon, ug mga pag-ampo, ingon man sa talagsaong bana ug mga paryente, ug ang pagtuo nga nalig-on tungod sa una nakong kasinatian sa kanser dose ka tuig nang milabay.
Ngano nga Ako usa ka Mormon?
Usa ko ka Mormon tungod sa akong hugot nga pagtuo sa Dios ug lig-ong pagtuo sa importansya sa pamilya. Kinasingkasing kong nagatuo nga ang akong pamilya makabaton og kalipay ug kinabuhing dayon pinaagi sa mga pagtulun-an ni Jesukristo. Ang Mormon nga simbahan nagsuporta niini nga tinuohan ug naghatag og mga programa ug pagtulun-an nga nakatabang sa akong pamilya nga makab-ot ang among kinatibuk-ang potensyal.
Personal nga mga Istorya
Sa unsang paagi nga ang pagtambong sa mga tulumanon sa Simbahan makatabang kaninyo?
Ang pagsimba nakatabang nga maka-focus ko bisan pa sa daghang buluhaton sa tibuok semana. Ang personal nga mga pagpamatuod nga kanunay nakong madungog nakatabang nga malig-on ang akong pagpamatuod ug nakasuporta sa akong kaugalingong pagtuo.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pag-ampo matag adlaw nga ako lang ug uban sa pamilya. Gitudloan nako og gugma ug kamanggiloy-on ang akong mga anak, ug sa ubang hiyas ni Jesukristo. Naningkamot kong tagdaon ang akong sili 00002B48 ngan sama sa himoon sa Manluluwas kanila. Mosimba ko matag Dominggo ug motabang og tudlo sa mga bata nga nag-edad og 3-12, nga nakatabang nakong makakat-on ug mas makasabut sa Ebanghelyo.

robotstxt: allowed

filter: keep


text:
Hi Ako si Valentin
Mahitungod Nako
Natawo ko sa Mexico Mexico City. Natawo ko niadtong Pebrero 14. Ganahan kong modula og soccer ug ubang sports.
Ngano nga Ako usa ka Mormon?
Nagatuo ko nga ang simbahan tinuod tungod kay ang Dios mipahiuli sa iyang simbahan dinhi sa yuta niining ulahing mga adlaw. Nakadawat ko og pagpamatuod niini pinaagi sa yano ug tinuod nga paagi sa pag-ampo. Gusto gyud kong masayud sa kamatuoran ug nakadawat sa tubag mao nga usa ko ka Mormon.
Personal nga mga Istorya
Sa unsang paagi nga ang pagtambong sa mga tulumanon sa Simbahan makatabang kaninyo?
Ang pagsimba nakatabang nako kay mabatyagan nako ang akong espiritu nga nagtubo. Mabati nako ang Balaang Espiritu kada simba nako. Matag paminaw nako sa mga mamumulong nakatabang nakong makasabut sa mga butang sa Dios kay anaa ang espiritu. Usa ka importanting butang kabahin sa pagsimba mao ang pag-ambit sa sakrament, bation nako nga mabulahan sa matag higayon nga moambit ko ug akong mabatyagan ang espiritu nga mibalaan kanako. Mapasalamaton kaayo ko sa pribilehiyo nga makaserbisyo sa akong kaigsoonan pinaagi sa pag-andam ug pag-apud-apud sa sakrament. Nagpasalamat ko sa akong mga calling nga makaserbisyo sa akong mga kaigsoonan. Akong gibati nga para gayud ni sa akong paglambo ug pagkat-on. Nagpasalamat ko sa kaandam sa tanan nakong kaigsoonan kinsa mituman sa ilang mga calling pinaagi sa pagserbisyo ug paghimo sa ilang pinakamaayo.
Unsay nakatabang sa pagpalambo og kahusay sa inyong panimalay?
Ang Ebanghelyo ni Jesukristo nagdala og dakong kahiusahan sa among panimalay. Ang Langitnong Amahan nagdala og tinguha namong tanan sa pagkat-on sa ebanghelyo. Dili kaayo daghang higayon nga magkauban mi sa trabaho ug nahibalo mi nga among tinguha mao ang magkauban ug naningkamot nga dili mi magpalagot sa usag usa ug sa pagbaton og kalinaw sa among panimalay. Si mama ug ako nabunyagan. Nahibalo ko nga ang Langitnong Amahan moandam sa tibuok pamilya aron magpasakop sa simbahan isip mga santos sa ulahing mga adlaw. Nahibalo kong nakatabang ang ebanghelyo sa paghiusa sa pamilya, ug nakahatag og Kalipay sa ilang kinabuhi. Ang lisud nga mga panahon moabut apan tungod sa ebanghelyo sayon ra ang pagbuntog niini.
Sa unsang mga paagi nga natubag ang imong mga pag-ampo?
Ang akong mga pag-ampo natubag sa dili maihap nga higayon. Ang Langitnong Amahan motubag gayud sa mga pag-ampo. Nahibalo kong siya motubag sama sa nahinumduman nako sa usa sa akong pag-ampo. May dako kaayo kong problema ug nahinumdom kong miluhod sa pag-ampo nangamuyo nga maluwas ug diha dayon ang akong pag-ampo gitubag ug nakauli ko sa akong pamilya. Sa mao nga pag-ampo nangayo ko unsay sunod buhaton ug pagkasunod adlaw natubag kini dihang mibisita ang mga misyonaryo. Samtang naminaw ko nila nahibalo ko nga ang Akong Langitnong Amahan mipadala kanila. Nakasiguro ko nga mamahimo ko nga mormon.
Unsaon nako pagpuyo ang akong tinuohan?
Gisunod nako ang akong tinuohan pinaagi sa paghimo sa akong pinakamayo sa pagsunod sa pulong sa akong Langitnong Amahan ug mas mahisama kang Kristo ug mosunod sa Espiritu. Naningkamot kong makatuman sa akong mga calling ug makapili sa husto.


text:
Sa unsang paagi nga ang pagtambong sa mga tulumanon sa Simbahan makatabang kaninyo?
-
Tessa mitubag …
Ang pagsimba nakatabang nga maka-focus ko bisan pa sa daghang buluhaton sa tibuok semana. Ang personal nga mga pagpamatuod nga kanunay nakong madungog nakatabang nga malig-on ang akong pagpamatuod ug nakasuporta sa akong kaugalingong pagtuo. Daghan ang ipakita
-
Chris mitubag …
Mosimba ko kada semana. Ang pinakaimportanting tulumanon nga akong tambongan gitawag og Miting sa Sakrament. Miting kini diin moambit mi sa pan ug tubig agi’g paghinumdom ni Jesukristo ug magbag-o sa sagradong pakigsaad nga among gihimo sa Dios. May mga mamunulong usab nga mopakigbahin og mga mensahe mahitungod sa ebanghelyo. Ang miting sa sakrament naghatag nako og oportunidad sa pagpamalandong sa mga butang nga importante kaayo nako sama sa akong relasyon sa Dios ug akong tahas isip Amahan ug Bana. Bation nako nga nabag-o akong kalagsik human sa pagsimba. Kasagaran mobati ko sa Espiritu atol sa Miting sa Sakrament. Usahay, samtang moambit ko sa sakrament, may mosulod sa akong hunhauna nga ingon og direkta nga gikan sa Dios sa mga butang nga angay nakong buhaton. Daghan ang ipakita
-
John mitubag …
Ang pagsimba matag Dominggo usa sa pinakamalipayong panahon sa semana. Nakapalig-on kini sa akong pagkatawo ug sa akong komunidad. Nakatabang ni nako nga maribyu ang akong nahimong sayop sa miaging semana ug mangandam alang sa sunod semana. Mga tawo kita, dili mga makina. Dili ta kaingon nga magpabilin ang atong pagtuo tungod kay gibunyagan ta. Kinahanglang bag-uhon nato ang atong mga panaad kada semana ug pahinumduman ang kaugalingon kon si kinsa kita. Karon, ang pagsimba makapagaan sa kadaghang gihunahuna. Bation nakong kalagsik matag Dominggo inig pauli gikan sa simbahan. Daghan ang ipakita
-
Valentin mitubag …
Ang pagsimba nakatabang nako kay mabatyagan nako ang akong espiritu nga nagtubo. Mabati nako ang Balaang Espiritu kada simba nako. Matag paminaw nako sa mga mamumulong nakatabang nakong makasabut sa mga butang sa Dios kay anaa ang espiritu. Usa ka importanting butang kabahin sa pagsimba mao ang pag-ambit sa sakrament, bation nako nga mabulahan sa matag higayon nga moambit ko ug akong mabatyagan ang espiritu nga mibalaan kanako. Mapasalamaton kaayo ko sa pribilehiyo nga makaserbisyo sa akong kaigsoonan pinaagi sa pag-andam ug pag-apud-apud sa sakrament. Nagpasalamat ko sa akong mga calling nga makaserbisyo sa akong mga kaigsoonan. Akong gibati nga para gayud ni sa akong paglambo ug pagkat-on. Nagpasalamat ko sa kaandam sa tanan nakong kaigsoonan kinsa mituman sa ilang mga calling pinaagi sa pagserbisyo ug paghimo sa ilang pinakamaayo. Daghan ang ipakita


text:
Sa unsang paagi nga ang imong kahibalo sa Plano sa Kalipay nakapausab/nakabenepisyo sa imong kinabuhi?
-
Yvette mitubag …
Ang pagkasabut sa Plano sa Kalipay nakatabang nakong malantawan ang mga kasinatian sa kinabuhi. Tanan kita may mga ekspektasyon ug plano sa atong kinabuhi, mubo man ug taas og tagal sa panahon nga plano ug kon dili molampus dali ra kaayo ang pagkasagmuyo ug mawad-an sa paglaum. Kon ang plano sa kinabuhi dili matuman, ang akong kahibalo nga ang Dios mao ang akong Langitnong Amahan nakatabang nakong mahinumdom nga ang maong kasinatian nagtabang nga mamahimo ko unsa ang Iyang gusto kanako. Labaw sa bisan unsa sa kinabuhi gusto kong mahimong asawa ug inahan, apan wala pay oportunidad. May mga adlaw nga sakitan kong magtan-aw sa uban nga nakasinati niana, apan ang akong kahibalo sa plano sa Dios nakatabang nakong mahinumdom sa mga panalangin nga Iyang gitugyan kanako ug nakalig-on kini sa akong pagtuo ug paglaum nga ugma damlag moabut kana nga oportunidad. Daghan ang ipakita


text:
Hi Ako si Yvette
Mahitungod Nako
Kaniadto pa ganahan kong moeskwela ug magkat-on, ilabi na sa math. Akong dawaton nga ako seryuso nga tawo. Karon nagtudlo ko og math sa high school sa pribado nga eskwelahan ug bag-o lang mikuha ko og calculus sa kolehiyo diha sa among community college. Ganahan sab kong magtan-aw ug magdula og sports. Football atol sa tinglarag, basketball sa tingtugnaw, baseball sa tingpamulak ug ting-init maoy pinakaganahan nakong sports. Ganahan kong magdula og basketball ug ultimate frisbee. Bag-o lang kong mibalik sa kasadpan aron mas maduol sa pamilya; gimingaw ko sa akong mga higala sa sidlakan apan nalipay nga nakapauli og balik sa kasadpan.
Ngano nga Ako usa ka Mormon?
Dili ko ka- kahunahuna sa akong kinabuhi kon wala ang kahibalo o panabut sa plano sa Dios kanato. Ang tanan may lain-laing pagsulay sa kinabuhi ug pinaagi sa kaugalingon nakong pagsulay ug kasinatian ang kahibalo nga anak ako sa Dios ug ako makapuyo uban Niya pag-usab naghatag kanako og kalig-on nga gikinahanglan aron makapadayon ko panahon sa kalisud.
Personal nga mga Istorya
Sa unsang paagi nga ang imong kahibalo sa Plano sa Kalipay nakapausab/nakabenepisyo sa imong kinabuhi?
Ang pagkasabut sa Plano sa Kalipay nakatabang nakong malantawan ang mga kasinatian sa kinabuhi. Tanan kita may mga ekspektasyon ug plano sa atong kinabuhi, mubo man ug taas og tagal sa panahon nga plano ug kon dili molampus dali ra kaayo ang pagkasagmuyo ug mawad-an sa paglaum. Kon ang plano sa kinabuhi dili matuman, ang akong kahibalo nga ang Dios mao ang akong Langitnong Amahan nakatabang nakong mahinumdom nga ang maong kasinatian nagtabang nga mamahimo ko unsa ang Iyang gusto kanako. Labaw sa bisan unsa sa kinabuhi gusto kong mahimong asawa ug inahan, apan wala pay oportunidad. May mga adlaw nga sakitan kong magtan-aw sa uban nga nakasinati niana, apan ang akong kahibalo sa plano sa Dios nakatabang nakong mahinumdom sa mga panalangin nga Iyang gitugyan kanako ug nakalig-on kini sa akong pagtuo ug paglaum nga ugma damlag moabut kana nga oportunidad.
Unsaon nako pagpuyo ang akong tinuohan?
Usa sa mga butang nga akong ganahan sa pag-adto sa simbahan mao ang oportunidad nga makaserbisyo. Bag-o lang, matag semana sa simbahan may oportunidad ko nga magtrabaho alang sa mga bata. Dungan kaming maglambo sa among kahibalo sa plano sa Dios samtang magtuon mi sa kasulatan ug mga kanta nga nagtudlo og lain-laing baruganan sa Mormon nga tinuohan. Karon nga wala na ko niana nga responsibilidad, 00002D5A may oportunidad ko nga makapalambo sa akong kahanas a pag-piano isip usa sa choir accompanists karon. Ang musika usa sa akong paboritong paagi nga mapahayag ang akong pasalamat sa Dios.


text:
Unsa ang Mormonismo? O unsa ang gituohan sa Mormons?
Sa dihang nagpuyo pa si Jesukristo sa kalibutan, Iyang giorganisar ang Simbahan aron ang tanang mga tawo makadawat sa Iyang ebanghelyo ug makabalik sa pagpuyo uban sa Dios, ang atong Langitnong Amahan. Human si Jesukristo mamatay, mabanhaw ug mikayab ngadto sa langit, ang Iyang mga Apostoles nagpadayon sa pagdawat og pagpadayag gikan Kaniya pinaagi sa Espiritu Santo kon unsaon sa pagdumala ang buhat sa Iyang Simbahan. Hinoon, human sila gipamatay, ang mga miyembro miusab sa mga pagtulun-an sa Simbahan nga Iyang giestablisar. Samtang ang daghang maayong mga tawo ug pipila ka kamatuoran nagpabilin, kini nga Apostasiya, o ang kinatibuk-ang pagsupil gikan sa kamatuoran, nga maoy hinungdan sa pagkuha sa Simbahan gikan sa kalibutan (2 Mga Tesalonica 2:1-3; Mga Buhat 20:29-30). Si Apostol Pedro nanagna nga si Jesus mopahiuli sa Iyang Simbahan sa dili pa ang Iyang Ikaduhang Pag-anhi (Mga Buhat 3:19-21).
Gisugdan ni Jesukristo ang pagpahiuli sa Iyang Simbahan sa kahingpitan niini dinhi sa kalibutan pinaagi ni Propeta Joseph Smith niadtong 1820. Mitubo kini nga nahimong tibuok kalibutan nga Simbahan nga adunay labaw sa 13 milyones ka mga miyembro. Kini dunay pareho nga mga pagtulun-an ug sukaranan nga organisasyon sama sa Simbahan nga giestablisar ni Jesus sa panahon sa Bag-ong Tugon.
-
Tom mitubag …
Nagatuo kami nga ang importanting bahin sa Ebanghelyo nawala sulod sa mga siglo, ug kini gipahiuli pinaagi sa pagpadayag ngadto ni Joseph Smith tunga-tunga sa tuig 1819 ug karon. Nagatuo kami nga ang Dios padayon nga mopadayag sa mga kamatuoran pinaagi sa iyang buhi nga mga propeta ug sa Espiritu Santo. Ang pagkahibalo ug paglihok basi niini nga kamatuoran importante sa pag-angkon sa pinakabuhong nga panalangin nga giandam alang sa tawo. Daghan ang ipakita


text:
Salamat sa pagpangayo og Basahon ni Mormon gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Pangayo og libreng kopya sa Basahon ni Mormon
Ang Basahon ni Mormon: Lain nga Tugon ni Jesukristo, usa ka rekord sa pakigsandurot sa Dios sa mga lumulupyo sa karaang Amerika (Pagkat-og dugang mahitungod sa Basahon ni Mormon)
Sa paghangyo sa mga misyonaryo sa paghatud sa imong libre nga kopya ug pagpakigbahin og mensahe, palihug kompletoha ang porma sa ubos. O mahimo usab nga imong basahon o paminawon ang Basahon ni Mormon sa online. Ang libro usa ka gasa gikan sa Ang Simbahan ni Jesukristo sa mga Santos sa Ulahing mga Adlaw.


text:
You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close]
Ang kalipay gumikan sa bag-ong kinabuhi nga gihatag pinaagi sa sakripisyo ni Jesukristo dili kay litukon lamang pinaagi sa mga pulong. Kini nga serye sa animated nga mga GIF tin-aw nga maghulagway kon unsay posible sa atong kinabuhi tungod ni Jesukristo.
Pinadayag 21:4—Ug iyang pagapahiran ang tanang luha gikan sa ilang mga mata, ug ang kamatayon wala na, ug wala na usab unyay pagminatay, ni paghilak, ni kasakit, kay ang unang mga butang nangagi na.


text:
Unsa ang priesthood?
Ang Priesthood mao ang awtoridad aron sa paglihok sa ngalan sa Dios. Ang sama nga awtoridad sa priesthood nga diha sa orihinal nga Simbahan nga giestablisar ni Jesukristo anaa sa Ang Simbahan ni Jesukristo sa mga Santos sa Ulahing mga Adlaw karon. Ang Simbahan gigiyahan pinaagi niini nga awtoridad.
Ang tanang lalaki nga mga miyembro sa Simbahan kinsa andam makadawat sa priesthood aron sa pagtabang sa pagdumala sa Simbahan ug sa pagserbisyo sa mga anak sa Langitnong Amahan. Ang usa ka lalaki nga dunay priesthood mahimong moserbisyo sa pipila sa mosunod nga mga paagi:
- Pagpangulo sa mga kongregasyon sa Simbahan
- Pagpahigayon sa mga ordinansa sa Simbahan, sama sa bunyag
- Pagpanalangin niadtong masakiton
Ang Dios nagpaabut niadtong naghupot niining awtoridad sa priesthood sa pagsunod sa mga ehemplo ni Jesukristo ug moserbisyo uban sa gugma, kalumo, ug kamabination.
-
Paris mitubag …
Ang priesthood mao ang gahum nga gihatag ngadto sa lalaki gikan sa Dios. Kini mao ang gahum sa paglihok diha sa pangalan sa Dios alang sa kaayohan sa Iyang mga anak. Kini mao ang gahum sa paghimo og mga milagro. Sa pagsulti niini og yano, kini mao ang gahum sa pagserbisyo sa imong isigkatawo ug, sa ubang higayon, lapas sa imong kaugalingong kapasidad. Aron sa paggamit sa priesthood, ang imong mga tinguha ug mga lihok kinahanglan gayud nga hingpit nga nahiuyon sa Dios. Ang priesthood wala ihatag ngadto sa mga Itom sa wala pa ang 1978, ug kini nakahimo og dako nga kontrobersiya sulod sa katuigan. Ang akong opinyon isip usa ka Itom nga Mormon —naghatag og gibug-aton sa opinyon—mao nga wala gayud ako mahibalo nganong wala ihatag kini ngadto sa mga Itom. Diha sa Basahon ni Mormon adunay kasulatan nga nag-ingon “Tuo sa Dios; tuo nga siya mao, ug nga siya ang milalang sa tanan nga mga butang, lakip sa langit ug sa yuta; tuo nga siya aduna sa tanan nga kaalam, ug tanan nga gahum, sa langit ug sa yuta; tuo nga ang tawo dili makasabut sa tanan nga mga butang diin ang Ginoo mahimo nga makasabut” (Mosiah 4:9). Kini nga kasulatan nagpasabut nga ang tawo dili makasabut sa tanang mga butang. Wala kita makabaton sa pagsabut sa Dios. Ang tanan nga atong mahimo mao ang pagsalig Kaniya. Ako nahibalo nga ang ebanghelyo ni Jesukristo tinuod, dili tungod kay usa ka tawo mikumbinsir kanako o mipugos kanako apan tungod kay ako nakapangutana sa Dios sa akong kaugalingon. Bisan unsa pa ang gikinahanglan sa Dios kanako nga tuohan human niana maayo kanako tungod kay Siya piho nga mas nahibalo kay kanako. Daghan ang ipakita


text:
Hi Ako si Paris
Mahitungod Nako
Natawo ako sa Atlanta, Georgia apan mas napadako ako sa Tuskegee, Alabama. Magserbisyo ako og duha ka tuig nga misyon alang sa Ang Simbahan ni Jesukristo sa mga Santos sa Ulahing mga Adlaw didto sa England Leeds Mission. Gusto kaayo ko og basketball ug Ping-Pong, apan labaw kay sa bisan unsa nahigugma ako ni Jesukristo.
Ngano nga Ako usa ka Mormon?
Duha ka misyonaryo gikan sa Simbahan sa Mormon mituktok sa akong pultahan sa dihang 14 anyos pa ko. Hilabihan ko kamadudahon mahitungod sa unsay ilang gitudlo kanako ug sa unsay ilang gituohan hangtud nga usa ka misyonaryo mihangyo kanako sa pag-ampo ug sa pagpangutana sa Dios kon ang ilang gitudlo kanako tinuod ba. Nag-ampo ako ug ang Espiritu sa Dios mipamatuod ngari kanako nga unsay gitudlo sa mga misyonaryo kanako tinuod gayud. Nakadawat ako og daghang dugang nga mga panalangin pinaagi sa pagpaningkamot og sunod sa mga baruganan sa ebanghelyo nga gitudlo sa mga misyonaryo kanako sa dihang 14 anyos ko, ug kana mao nganong ako Mormon.
Personal nga mga Istorya
Unsa nga mga pagtulun-an sa Manluluwas ang nakaimpluwensya sa imong kinabuhi?
Usa ka butang nga gihatagan gayud og gibug-aton mao ang paghigugma sa imong isigkatawo. Kini usa ka pilosopiya nga sa tinuod wala gayud nako mahingpit. Hugot ang akong pagtuo, hinoon, nga bisan tuod og ako dili hingpit niini nga kinabuhi, ang Manluluwas sa walay duhaduha gusto kanako nga mopadayon sa pagpaningkamot subay niini. Ako nahimong tigdawat sa daghang gugma sa tibuok kong kinabuhi, ug pinaagi sa mga pagtulun-an sa Simbahan sa Mormon nagtubo ako sa akong kapasidad ug pagsabut kon unsaon sa paghigugma ang akong isigkatawo. Ang akong mama maoy usa ka hingpit nga ehemplo sa gugma alang sa imong isigkatawo. Kasagaran sa akong tibuok nga kinabuhi, walay pagsapayan kon hain kami namuyo, kami kanunay nga may bisita kinsa gusto lamang mopahungaw o mosulti mahitungod sa ilang mga problema ngadto sa akong mama, ug siya usa ka tawo nga dili gayud modumili sa pagpaminaw. Nagplano ako karon sa pagserbisyo og full-time nga misyon alang sa Ang Simbahan ni Jesukristo sa mga Santos sa Ulahing mga Adlaw ug nanghinaut nga masunod nako ang Kristohanong gugma sa akong inahan.
Unsaon nako pagpuyo ang akong tinuohan?
Nagtambong ako og daghang mga programa sulod sa Simbahan, nga nakatabang sa paglig-on sa mga miyembro. Nagpahayag ako sa akong hugot nga pagtuo pinaagi sa pagserbisyo sa komunidad, nga importante sa relihiyon nga Mormon.


text:
Hi Ako si Sunday
Mahitungod Nako
Ako si Sunday. Natawo ko sa Nigeria apan karon nagpuyo sa Austria. Nagtrabaho ko isip lalaki nga Nurse, ang akong special area sa Geriatrics. Malipay kong magtrabaho alang sa gulang na nga mga tawo ug malipay ko nga motabang nila. Ganahan ko nga mosayaw og Salsa, sa lakaw-lakaw nga exercise, ug pagserbisyo. Minyo ko, may usa ka anak.
Ngano nga Ako usa ka Mormon?
Akong gipili ang pagka-Mormon tungod kay Tinuod ang Ebanghelyo ug sa Taas nga sumbanan niini. Dihang nahimamat nako ang mga Misyonaryo dili ko gustong maminaw nila apan usa ka adlaw nakahukom kong mobasa sa Basahon ni Mormon ug mibati ko sa espiritu. Nahibalo na ko karon nga buhi ang Dios ug si Jesukristo Anak sa Dios. Gikan ko sa Eskwelahan ug nagpangita ko og basahon nga Iningles kay ang tanan sa Eskwelahan puro German nga pinulongan. Duna koy bati kaayong kinaiya sa pagbasa nga magpungko og dugay. Nakakita ko og Iningles nga basahon sa akong kwarto ug didto nagpungko kapin sa usa ka oras ug tunga sa pagbasa. Dayon mibati ko og sakit, dayon nakaamgo nga dugay na diay kaayo kong nagpungko. Namalandong ko sa akong nabasahan, ug walay diyes minutos nanawag ang mga Misyonaryo kanako nga miingon nga naa sila duol sa akong dapit ug gusto lang mangumusta kanako. Gidapit nako ang mga misyonaryo kay duna koy isulti kanila. Nangabut ang mga Misyonaryo ug sila akong gisultihan. Usa sa mga Misyonaryo miingon nga ang Dios mitandog sa imong Kasingkasing.
Personal nga mga Istorya
Palihug ipakigbahin ang imong mga pagbati/pagpamatuod ni Joseph Smith.
Si Joseph Smith usa ka batan-on kinsa gustong mahibalo sa Tinuod nga Ebanghelyo. Nahinumdom siya sa nakasulat sa Biblia, “Kon aduna man kaninyoy nakulangan og kaalam, papangayoa siya sa Dios nga nagapanghatag og kaalam ngadto sa tanang mga tawo”. Nangutana gayud siya sa Dios ug nakadawat og tubag sa iyang pangutana. Mahitabo usab kana ngari kanato: kon kita dunay pangutana, mangutana kita sa Dios kinsa mohatag og kaalam sa tanang katawhan. Akong gibasa ang Basahon ni Mormon ug nag-ampo ko aron masayud kon tinuod ba kini nga sugilanon. Nadawat gayud nako ang tubag nga kini tinuod. Mituo gayud ako nga si Joseph Smith tinuod nga propeta sa Dios, pinaagi kaniya kita nakadawat sa Doktrina. Mubo ra ang iyang kinabuhi apan nakabuhat siya og talagsaong mga butang.
Unsaon nako pagpuyo ang akong tinuohan?
Dihang nagpamiyembro ko sa Simbahan, welcome kaayo ko sa mga miyembro ug nagsugod sa pagkat-on sa mga Doktrina sa Simbahan. Ang una nakong calling mao ang pagtudlo sa mga Bata sa Primary. Sa akong pagtudlo sa mga bata sa Primary nakakat-on ko og daghang butang kay ang tanang bata mas nahibalo s 00002B24 a Doktrina kay kanako. Paglabay sa pipila ka tuig gitawag ko nga Secretary sa Young Men. Tungod niini nga calling nakakat-on ko sa sumbanan sa simbahan. Paglabay sa pipila ka tuig gitawag ko nga Secretary sa kalihokan sa mga kalalakin-an, diin nagserbisyo ko uban sa mga miyembro sa among simbahan. Didto nakakat-on ko unsaon sa pag-Home Teaching ug sa pagsuporta ug pagserbisyo sa matag miyembro sa akong Ward. Paglabay sa pipila ka bulan gitawag ko nga magserbisyo nga First Counselor sa Presidente sa Kalihokan sa mga Kalalakin-an. Didto nakahigayon ko nga makabisita sa Templo sa unang higayon. Paglabay sa usa ka tuig ug tunga gitawag ko nga Presidente sa kalihokan sa kalalakin-an sa Ward. Tungod niadto akong nailhan ang tanang miyembro sa Ward ug miserbisyo kanila. Duna mi daghang kalihokan. Usa sa akong kasinatian niining panahona mao kadtong duna mi Cultural Night ug among nahibaloan nga kaming mga miyembro nagrepresentar diay sa daghang Nasud sa tibuok Kalibutan. Paglabay sa pipila ka tuig gitawag ko nga mahimong Bishop. Naningkamot kong makatuman sa akong calling pinaagi sa pagserbisyo sa mga miyembro, pagtabang, pagtudlo, pagsangyaw sa Ebanghelyo ug sa dili pagkalimot sa akong pamilya.


text:
Palihug ipakigbahin ang imong mga pagbati/pagpamatuod ni Joseph Smith.
-
Sunday mitubag …
Si Joseph Smith usa ka batan-on kinsa gustong mahibalo sa Tinuod nga Ebanghelyo. Nahinumdom siya sa nakasulat sa Biblia, “Kon aduna man kaninyoy nakulangan og kaalam, papangayoa siya sa Dios nga nagapanghatag og kaalam ngadto sa tanang mga tawo”. Nangutana gayud siya sa Dios ug nakadawat og tubag sa iyang pangutana. Mahitabo usab kana ngari kanato: kon kita dunay pangutana, mangutana kita sa Dios kinsa mohatag og kaalam sa tanang katawhan. Akong gibasa ang Basahon ni Mormon ug nag-ampo ko aron masayud kon tinuod ba kini nga sugilanon. Nadawat gayud nako ang tubag nga kini tinuod. Mituo gayud ako nga si Joseph Smith tinuod nga propeta sa Dios, pinaagi kaniya kita nakadawat sa Doktrina. Mubo ra ang iyang kinabuhi apan nakabuhat siya og talagsaong mga butang. Daghan ang ipakita


text:
Hi Ako si Denny
Mahitungod Nako
Ako ug akong asawa si Leslie, may 5 ka anak, 8 ka apo, may madugang pa. Ganahan mi sa Northwest, Snowskiing, Waterskiing, boating ug uban pa. Among kalipay ang among mga anak. Nagdumala mi og puy-anan alang sa mga babaye ug mga bata ingon man street program nga ang tuyo mao ang paghiusa sa walay panimalay ngadto sa ilang pamilya. Si Leslie ug ako nagdumala sa Mamma’s Hands kapin na sa 20 ka tuig ug nakasaksi og daghang milagro sa kinabuhi sa mga tawo ug sa among kaugalingon. Ganahan ko og musika ug dugay nang nagpraktis sa paggitara, piano, trumpeta ug harmonica aron mahanas apan hangtud karon dili pa gyud maayo. Si Leslie ug ako naminyo niadtong 1976. Lisud ang panalapi sa sinugdanan. Nagtrabaho ko sa pagpanaod og carpet ug si leslie naa ra sa balay uban sa mga bata. Human sa pipila ka babag ingon og wala koy nakitang kalamboan nga magmalampuson. Mao nga dihang akong nahimamat ang duha ka lalaki nga walay panimalay nausab ang akong kinabuhi. Ang pagsaksi sa ilang kalisud nakapaamgo nako sa talagsaong gasa sa pamilya nga napanalangin kanako. Mao to ang sinugdanan nga nausab ang akong panginabuhi. Paglabay sa katuigan nagdumala na ko og puy-anan para sa mga babaye ug sa mga bata sa kadalanan. Kon dili tingklase si Leslie mag-part time sa pagpamaligya og real estate. Usa siya sa nanguna nga mga realtor sa Seattle sulod na sa daghang tuig, nakapahimo nako sa pagbuhat sa akong pinakamaayo. May nindot kaayo ko nga kinabuhi. Nagtudlo sab ko sa nag-edad og lima sa simbahan, sa CTR B. Ganahan ko niini ug oo, usa ko ka Mormon.
Ngano nga Ako usa ka Mormon?
Natawo ko sa Mormon nga pamilya. Nagtubo ko nga gipalibutan og gugma, katawa, mga igsoon ug naggikan kana sa 7 ka magsoon, mama, ug papa ug sa usa ka iro. Isip usa ka bata yano ra kini. Usa ko ka Mormon tungod kay si mama ug papa mga Mormons. Sa akong pagkolehiyo nahinumdom kong nag-inusarang naglingkond sa simbahan nga naghunahuna. Nganong nia man ko dinhi. Mao to ang unang higayon nga nag-ampo ko sa tinuoray, kinasingkasing nangutana sa Dios kon ang wala kaayo nako hatagi’g bili tinuod ba. Human sa akong pag-ampo nindot ang akong gibati ug naghunahuna ko nga sulayan na sab nako nga ako ra kon mauli na ko. Naglingkod ko nga naminaw sa pakigpulong dihang sa kalit migaan ang akong pagbati, napuno sa gugma ang akong kasingkasing ug di ko kasiguro kon ngano. Mitulo ang akong mga luha ug nahibalo ko nga gipanalanginan ko nga makabaton og kaugalingon nakong pagpamatuod. Kanunay kong maghunahuna niadtong adlawa ug bisan lisud gihapon kanako ang pagkahimo sa unsay gusto sa Dios kanako, nalipay ko sa akong kinabuhi, nahibalo nga ang akong pamilya magmahangturon, nakapalipay gyud ni nako, nga tinuod ang gugma sa Dios. Nag-ampo gihapon ko alang sa personal nga pagpamatuod, ingon man sa pagpamatuod sa akong mga gimahal, ug sa tanang nagpangita sa kamatuoran.
Personal nga mga Istorya
Unsa ang paglaum ug unsay inyong gilauman?
Ang paglaum makapawala sa atong labihang kasagmuyo. Ang paglaum naghatag kanato og kalig-on sa pagbuntog sa mga trahedya sa kinabuhi. Ang paglaum usa ka gasa nga imong ikahatag ngadto sa nawad-an niini samtang ikaw may paglaum pa. Ang paglaum makahatag og kalipay bisan pa sa problema nga dugayng masulbad. Ang paglaum kon gipakigbahin nagdala og kalig-on sa uban, sa komunidad, siyudad, nasud, sa kalibutan. Ang paglaum lig-on bisan sa pinakaaghup nga matang ug dili mapugngan sa hilabihan gayud ug kining duha mahiusa sa usa lang ka 0000237D pamilok.
Ngano/Unsaon ninyo sa pagpakigbahin sa ebanghelyo ngadto sa inyong mga higala?
Nagserbisyo ko sa mga tawo sa among komunidad nga nanginahanglan kaayo. Nakigtambayayong ko sa akong mga higala ug mga silingan. Maayo kaayo ni nga paagi sa pagpakita sa ebanghelyo. Dunay daghang mangutana nako kabahin sa Mormons bisan wa ko maghisgot bahin niini. Dili gyud ko maulaw sa pagpahibalo sa mga tawo nga usa ko ka Mormon ug malipay ug maningkamot kong motubag o sa pangutana kabahin sa simbahan. Mas sayon ang pagpaila nila ngadto sa mga misyonaryo.
Unsaon nako pagpuyo ang akong tinuohan?
Nagtabang ko niadtong naglisud sa panginabuhi nga walay kasilungan. Daghan sa mga babaye nga akong gitabangan nawad-an sa ilang mga anak tungod sa sayop nga pagpili og mga lalaki o estilo sa kinabuhi. Makalipay gayud ang pagtabang sa tawong walay kapuy-an o matabangan silang makabalik. Ang pagkakita og inahan nga nakakuha og balik sa usa ka anak ug dayon nakakat-on sa pag-atiman sa bata dako usab nga kalipay. Motabang kami nga magkauli ang mga pamilya ug tudloan sila unsaon sa paghiusa. Dili ko kakahulagway nga ang usa sa akong minahal malayo kanako tungod sa akong pagpasagad. Sa simbahan nagtrabaho ko uban sa gagmayng bata sulod na sa daghang tuig. Karon naa ko sa CTRB, magtutudlo sa nanag-edad og lima. Kauban sa laing igsoon nagtudlo kami niining mga bataa sa sukaranang mga baruganan sa ebanghelyo. Sa una abi nako og sayon ra ni, dayon akong naamguhan nga ang nag-edad og lima igo na diay ang pangidaron nga nagkinahanglan ko’g daghang preparasyon. Pagkanindot niini nga pangidaron, sa samang higayon kahibalo na sila sa pagpahibalo nimo kon dili kaayo ka makalingaw kay sa ilang gilauman. Gihigugma gayud nako sila. Sigurado kong mahagiton sab ko nga estudyante sa ingon nga edad.


text:
Unsa ang paglaum ug unsay inyong gilauman?
-
Mike mitubag …
Ang pangandoy talagsaon nga pulong. Alang nako, ang “pagpangandoy” mahitungod ni sa pagkapositibo. Mahitungod kini sa pagtan-aw unsay mahimo imbis naunsa man kini. Mangandoy ta sa adlaw kon mag-ulan. Mangandoy ta og Tingpamulak kon Tingtugnaw (ingon ana sab ko--di ko ganahang tugnawon!). Mangandoy ta og kahimsog kon magkasakit ta. Mangandoy ta og gugma kon gibati natong gikasilagan. Kon mangandoy kita, dili kita mahadlok. Ug kon mangandoy ta og espirituhanong mga butang, nagpalambo kita og pagtuo. Positibo ko nga tawo kinsa nangandoy sa mga butang nga tingali mao lang ang akong gipangandoy. Nangandoy kong mas momaayo sa golf, makapatubo og maayong pamilya, moarang-arang ang panglawas sa akong asawa, makasuporta ko sa akong pamilya sa pinansyal. Nangandoy kong makatrabaho ang akong anak, bisan og lisud ni kaniya. Nangandoy ko nga ang atong gobyerno mas makakita, unta ang atong mga politiko ug media mopaminus sa pagpang-ataki ug hinoon maghisgot og mga ideya gamit ang bukas nga hunahuna. Tingali human niana makahimo kita og mas maayong desisyon kon unsaon pag-atubang ang mga hagit. Nangandoy ko nga ang gugma mopatigbabaw sa kasilag, nga ang pagtuo mobuntog sa kahadlok, nga ang mga positibo mopatigbabaw sa mga negatibo, ug inig katagak sa peanut butter…ang peanut butter naa sa ibabaw! Dayag lang nangandoy sab ko kang Kristo.b Nga ang pangandoy mosangput sa pagtuo. Ug unta…ang pagtuo mosangput sa gugmang putli ug gugma ug kalinaw ug kalipay! Oo, ang pangandoy usa ka TALAGSAON nga pulong! Daghan ang ipakita
-
Shawni mitubag …
Nakakat-on ako og daghan mahitungod sa paglaum sulod sa pipila ka mga tuig sukad ang akong anak gi-diagnose nga may talagsaong sakit dala sa pagkatawo. Ang akong kasingkasing sa kanunay nalooy sa uban nga may kagul-anan ug mga problema sa panglawas sa ilang mga anak, apan wala gayud ako maghunahuna nga mahimong AKO ang magtagad niadtong mga problemaha. Sa diha nga ang among anak nga babaye gi-diagnose, usa ka tibuok bag-ong pagbati sa kahaw-ang misanap kanako. Apan sa akong paghinumdom, naamguhan ko ang kalig-on ug kasuod nga miresulta sa among pamilya tungod kay kami may paglaum alang sa umaabut. Akong naamguhan nga ang Dios misapwang kanako sa labing malisud nga mga higayon ug nga ang mga pagsulay makahimo kanato nga mas malig-on. Daghan ang ipakita
-
Denny mitubag …
Ang paglaum makapawala sa atong labihang kasagmuyo. Ang paglaum naghatag kanato og kalig-on sa pagbuntog sa mga trahedya sa kinabuhi. Ang paglaum usa ka gasa nga imong ikahatag ngadto sa nawad-an niini samtang ikaw may paglaum pa. Ang paglaum makahatag og kalipay bisan pa sa problema nga dugayng masulbad. Ang paglaum kon gipakigbahin nagdala og kalig-on sa uban, sa komunidad, siyudad, nasud, sa kalibutan. Ang paglaum lig-on bisan sa pinakaaghup nga matang ug dili mapugngan sa hilabihan gayud ug kining duha mahiusa sa usa lang ka pamilok. Daghan ang ipakita
-
Ryan mitubag …
Atol sa akong Sr. nga Tuig sa kolehiyo, nakahinumdom kong may gabii nga naglibug gyud ko. Mogradwar ko sa katapusan sa semester, seryusong makig-date apan dili pa sigurado kon siya ba gayud “akong mapangasawa”. Nagtuon ko alang sa entrance exam sa Law school, apan sayo nianang bulana gitanyagan ko og trabaho nga moadto sa Korea ug gilauman nga modawat o mobalibad sa tanyag sa sunod adlaw. Busa, human sa taas nga pag-istoryahay diha sa telepono uban sa akong amahan kabahin sa ‘mga sangputanan’ sa pagbiya sa law school aron sa pagbalhin pikas bahin sa kalibutan, mibiya ko sa apartment ug naglakaw-lakaw libut sa campus. Ug nianang gabhiona, nag-inusara kong naglakaw, sama nga naa ko sa kinasang-an sa dalan, mibati sa kalibug. Unsa kaha kon masayop ko sa pagpili? Unsa kaha kon mao na kining babayhana? Kini ba ang hustong dalan sa akong pagpanarbaho? Klarong mahinumduman gihapon nako ang gibati nakong kahadlok. Ug dihang kinasingkasing kong nag-ampo sa Langitnong Amahan, nangayo og direksyon, wala koy nadawat nga tubag. Anaa ra gihapon akong kalibug. Hinoon, akong gibati ang, Ryan, pagmasulundon lang ug salig kanako ug ako ang bahala nimo. Mao to, walay klaro nga tubag. Kahupayan lamang nga ako dili angayang mahadlok. Pagkasunod adlaw, di gihapon sigurado, apan karon uban sa paglaum imbis kahadlok, akong gidawat ang trabaho ug 3 ka bulan human adto mibalhin ko sa Seoul, Korea. Paglabay sa 4 ka bulan, didto sa Seoul, sa unang higayon akong nahimamat ang akong pangasaw-unon, 6,000 ka milyas gikan sa iyang balay ug sa akoa. Miabut siya mas una og usa ka semana gikan sa Canada sa pagtudlo og English sa Korea. Human sa among pagminyo sulod sa 6 ka tuig, gidala nako si Erin ug ang 2 namong anak sa pagbisita sa karaan nakong campus sa kolehiyo sa unang higayon. Dihang naglakaw-lakaw mi, akong gipas-an ang among 2 anyos nga anak nga babaye ug ang 4 anyos nga lalaki nagdagan-dagan libut kanamo. Nindot kaayo ang panahon. Ug akong gitan-aw ang akong matahum, lig-on talagsaon nga asawa, ug nianang higayuna nahunong ang tanan ug nahimong tin-aw. Ug sa katapusan akong nasabtan ang tubag sa akong pangamuyo dugay nang katuigan sa mao gayud nga dapit - “Mao kini ang akong giandam alang kanimo… tanang nahitabo may igo nga balus.” Buhaton nako ang tanan nga unta makabalik sa akong pagkabata niadtong gabhiona, naglibug, nahadlok, nangita og tubag, ug daklit nga mopakita sa tanan nga nagpaabut, sa tanan nga iyang pagalantawon. Ang ebanghelyo ni Jesukristo mitudlo kanako sa pagsalig sa Langitnong Amahan ug maglaum. Daghan ang ipakita


text:
Hi Ako si Ryan
Mahitungod Nako
37 ang akong edad. Ang akong pagbati mas bata pa ko kay niana - di ba kitang tanan. Apan nagpaabut ko nga ang pagkatawo sa akong ika-4 nga anak sa sunod bulan makausab niana. Dihang nagminyo mi gusto namo og 6 ka anak. Hangtud duna na mi usa. Apan nalipay gihapon mi - bisan og ang ika-4 maoy KATAPUSAN - apan mao nay akong gisulti human sa kamanghuran. Nagtrabaho ko sa insdustriya sa musika. Nagtuo ang akong mga anak nga maminaw ra ko og musika sa tibuok adlaw - apan dili. Wala gihapon ko mahibalo unsay buhaton kon modako na ko. Ang pagtrabaho sa musika hilabihan ka makalingaw kaysa sa tinuod nga trabaho. Nagtuo ang akong asawa nga naglimod lang ko ug kinahanglan ko kining dawaton. Kasagaran husto siya. Sa 19 anyos ko mihunong ko sa kolehiyo aron magserbisyo og LDS nga misyon sulod sa 2 ka tuig sa Seoul, Korea - didto nagsugod ko paghunahuna sa uban kay sa akong kaugalingon. Tingali nagtuo mong kay nagtubo ko nga may 6 ka igsoon natudloan na ako niana – apan gahi ko ug ulo. Dili ako ang matang sa tawo karon kon wala ang akong 2 ka tuig nga mapasaligon sa butang nga mas dako kay sa akong kaugalingon. Sukad ko nauli mga 16 na ka tuig, walay adlawng molabay nga di ko maghunahuna sa akong panahon sa pagka-misyonaryo.
Ngano nga Ako usa ka Mormon?
Ako ug akong asawa mogamit sa pulong nga “malinawon nga hunahuna” sa paghulagway sa among pagbati kon anaa mi sa among pinakamaayo. Kon minus ang akong kahakog, mas matinabangon, ug minus ang pagpanaway. Kon mas maminaw ko ug diyutay ra’g isulti. Kon malumo ang akong kasingkasing ug malinawon ang hunahuna. Kon makigdula ko sa akong mga anak. Kon mas matinuoron ko, sa kaugalingon ug sa uban. Kon positibo ko ug dasig alang sa among kaugmaon. Kon minus mismo ang akong panginahanglan ug mas daghan alang sa uban. Kon minus ang akong kamapahitas-on ug mas bukas ang hunahuna. Mas ganahan ang akong pamilya nako kon “malinawon ang akong hunahuna “. Ang akong mga higala, katrabaho – bisan ako mas ganahan sa kaugalingon ug mosalig kanako, mao sab ikaw – ang puli mao ang kangil-ad. Usa ko ka Mormon kay gusto kong mahimong mas maayo. Ug dili ko kini mahimo nga ako ra. Lisud ang kinabuhi – ug samtang nagkatigulang ko akong nahibaloan nga mas nagkaanam kini og kalisud. Ug ang tubag wala sa kaugalingong mga basahon o mga dula gamit ang hunahuna o plano sa pag-diyeta. Ang bugtong paagi nga akong nakaplagan mao ang gahum ni Jesukristo. Kay si Kristo nakaila kanako: sa maayo, sa dautan ug sa ngil-ad. Ug kay Siya may pagsalig kanako. Naghatag kana og paglaum kanako. Bisan unsa kini kalisud o kapila ko mapakyas, Siya mopakita kanako unsaon sa pag-ayo, ug sa hinay-hinay, unsaon mga mahimo kong pinakamaayo. Sama sa akong gibati alang sa akong anak. Ang akong kamagulangan hapit na mag-diyes anyos. Ug naglisud siya. Dali ra siyang mawad-an og paglaum. Akong nakita nga naningkamot siya, apan usahay di siya kahimo. Sakitan ko nga magtan-aw niyang gisakitan, subo o naguol. Akong buhaton ang TANAN alang niya – aron mas maayo ang iyang pagbati, ug pagtabang kaniya nga siya mismo makahimo niini aron bisan wala ako OK ra siya. Sama sa gibuhat ni Kristo ngari nako. Ang relihiyon dili pagtuon sa teyolohiya – pamaagi kini sa kinabuhi. Alang nako, ang pagka-Mormon nagpasabut sa pagpangita og tinuod nga paagi, pinaagi kang Kristo, pagkahimong mas maayong tawo, pagpangita og kalinaw, ug pagtabang sa akong pamilya. Kini personal kaayo ug kabahin kini sa akong inadlawng pagpakabuhi. Kay nga pagkahimong mas maayong Ryan nagkinahanglan og DAGHANG panahon kay sa mga Dominggo. Taas pa ang akong latason. Dili pa igo ang akong kamaayo, ilabi na sa akong mga buluhaton. Apan naningkamot ko. Ug mao kanay ipasabut sa pagka-Mormon – padayon lang nga maningkamot sa pagkamas-maayo pinaagi kang Kristo.
Personal nga mga Istorya
Unsa ang paglaum ug unsay inyong gilauman?
Atol sa akong Sr. nga Tuig sa kolehiyo, nakahinumdom kong may gabii nga naglibug gyud ko. Mogradwar ko sa katapusan sa semester, seryusong makig-date apan dili pa sigurado kon siya ba gayud “akong mapangasawa”. Nagtuon ko alang sa entrance exam sa Law school, apan sayo nianang bulana gitanyagan ko og trabaho nga moadto sa Korea ug gilauman nga modawat o mobalibad sa tanyag sa sunod adlaw. Busa, human sa taas nga pag-istoryahay diha sa telepono uban sa akong amahan kabahin sa ‘mga sangputanan’ sa pagbiya sa law school aron sa pagbalhin pikas bahin sa kalibutan, mibiya ko sa apartment ug naglakaw-lakaw libut sa campus. Ug nianang gabhiona, nag-inusara kong naglakaw, sama nga naa ko sa kinasang-an sa dalan, mibati sa kalibug. Unsa kaha kon masayop ko sa pagpili? Unsa kaha kon mao na kining babayhana? Kini ba ang hustong dalan sa akong pagpanarbaho? Klarong mahinumduman gihapon nako ang gibati nakong kahadlok. Ug dihang kinasingkasing kong nag-ampo sa Langitnong Amahan, nangayo og direksyon, wala koy nadawat nga tubag. Anaa ra gihapon akong kalibug. Hinoon, akong gibati ang, Ryan, pagmasulundon lang ug salig kanako ug ako ang bahala nimo. Mao to, walay klaro nga tubag. Kahupayan lamang nga ako dili angayang mahadlok. Pagkasunod adlaw, di gihapon sigurado, apan karon uban sa paglaum imbis kahadlok, akong gidawat ang trabaho ug 3 ka bulan human adto mibalhin ko sa Seoul, Korea. Paglabay sa 4 ka bulan, didto sa Seoul, sa unang higayon akong nahimamat ang akong pangasaw-unon, 6,000 ka milyas gikan sa iyang balay ug sa akoa. Miabut siya mas una og usa ka semana gikan sa Canada sa pagtudlo og English sa Korea. Human sa among pagminyo sulod sa 6 ka tuig, gidala nako si Erin ug ang 2 namong anak sa pagbisita sa karaan nakong campus sa ko 000012C4 lehiyo sa unang higayon. Dihang naglakaw-lakaw mi, akong gipas-an ang among 2 anyos nga anak nga babaye ug ang 4 anyos nga lalaki nagdagan-dagan libut kanamo. Nindot kaayo ang panahon. Ug akong gitan-aw ang akong matahum, lig-on talagsaon nga asawa, ug nianang higayuna nahunong ang tanan ug nahimong tin-aw. Ug sa katapusan akong nasabtan ang tubag sa akong pangamuyo dugay nang katuigan sa mao gayud nga dapit - “Mao kini ang akong giandam alang kanimo… tanang nahitabo may igo nga balus.” Buhaton nako ang tanan nga unta makabalik sa akong pagkabata niadtong gabhiona, naglibug, nahadlok, nangita og tubag, ug daklit nga mopakita sa tanan nga nagpaabut, sa tanan nga iyang pagalantawon. Ang ebanghelyo ni Jesukristo mitudlo kanako sa pagsalig sa Langitnong Amahan ug maglaum.
Unsaon nako pagpuyo ang akong tinuohan?
Ang akong pagsunod sa akong tinuohan nakadetalye. Sa pagkatinuod, ang uban nakong katrabaho nakalitan dihang nahibalo silang Mormon ko. Oo, ang mga Mormons MAMINAW OG MUSIKA!. Wala nako ibandilyo ang akong relihiyon. Wala usab nako kini itago. Mag-ampo ko - ug dili lang kon may gikinahanglan ko. Ang pagka-Mormon walay pulos kon wala koy relasyon sa akong Langitnong Amahan. Mao kana ang pundasyon sa akong Tinuohan, ug alang nako kadto ang pinakamaayong paagi sa pagpakigsulti kaniya. Karong ting-init misulay ko og usa ka butang nga bag-o: sa akong pag-ampo sa dili pa matulog, mag-focus lang ko sa mga butang nga akong pasalamatan - dili ko mangayo bisan unsa. Nakatabang ni nako sa pag-ila sa mga panalangin nianang adlawa ug tanan nga gihatag kanako. Dayon sa buntag, ug sa tibuok adlaw mangamuyo ko. Ganahan ko niini. Ang laing butang nga importante nako mao ang pagtuon sa mga kasulatan matag adlaw. Anaa ang gahum ug katalagsaon sa pagbasa sa Basahon ni Mormon ug sa Biblia nga diha dayon motandog sa akong pagbati - kana makapahumok sa butang nga lisud ug mohan-ay sa mga panglantaw. Kana ang mga pundasyon sa pagsunod sa akong tinuohan: mga kasulatan ug pag-ampo. “Nagpalinaw kini sa akong hunahuna” ug diha magsugod ang tanan.


text:
Unsa ang Basahon ni Mormon?
Ang Basahon ni Mormon mao ang laing saksi nga si Jesukristo buhi gayud, nga Siya gayud mao ang Anak sa Dios. Naglakip kini sa mga sinulat sa karaang mga propeta. Usa niini, si Lehi, nagpuyo sa Jerusalem sa mga 600 B.C. Ang Dios misugo ni Lehi sa pagdala og gamay nga pundok sa mga tawo ngadto sa kontinente sa Amerika. Didto nahimo silang dako nga sibilisasyon.
Ang Dios nagpadayon sa pagtawag og mga propeta niining mga tawhana. Ang Basahon ni Mormon usa ka koleksyon sa mga sinulat sa ilang mga propeta ug tigtipig sa mga rekord. Ginganlan kini sunod ni Mormon, usa sa katapusan niining karaang mga propeta.
Kini nga mga propeta nakahibalo sa plano sa Langitnong Amahan alang sa Iyang mga anak ug sa misyon ni Jesukristo. Ilang girekord nga si Kristo nagpakita, human sa Iyang Pagkabanhaw, ngadto sa mga katawhan sa Amerika, nagtudlo nila sa Iyang ebanghelyo, ug mitukod sa Iyang Simbahan diha kanila. Ang libro naglakip sa mga pagtulun-an ni Jesukristo, nagmatuod sa Iyang Pag-ula ug sa Iyang gugma. Nagsuporta kini ug nagmatuod sa Biblia.
Ang Basahon ni Mormon mitapos uban sa importante nga saad nga kadtong mobasa niini ug kinasingkasing nga mag-ampo mahitungod niini makahibalo pinaagi sa Espiritu Santo nga kini tinuod (Moroni 10:4).
-
Gabe mitubag …
Unsa ang Basahon ni Mormon? Sagad kong mapangutana kabahin sa Basahon ni Mormon ug nganong nagatuo kami og “laing Biblia”. Ang Basahon ni Mormon lain nga tugon ni Jesukristo. Dili kini puli sa Biblia apan nagsilbi nga kauban niini. Lain kini nga saksi nga nagpamatuod nga si Jesus mao ang Kristo ug Manluluwas sa kalibutan. Ang akong gugma sa Manluluwas milambo tungod niining balaan nga mga kasulatan. Ang tanan nga mainampoong magbasa sa Basahon ni Mormon makaangkon og mas dakong gugma ug pasalamat kang Jesukristo ug sa maulaon niyang sakripisyo. Daghan ang ipakita


text:
Hi Ako si Gabe
Mahitungod Nako
Kami saba, busy, ug daghang balhibo (salamat sa dako namong iro nga daghan og mangatagak nga balhibo matag adlaw!) nga pamilya nga may unom ka sakop. Isip kanhi football player sa kolehiyo, ug dayon sa NFL sulod sa 4 ka tuig… SIGI mi og balhin. 3 sa among 4 ka anak among kauban sa pagbalhin gikan sa Utah ngadto sa New York dayon sa Tennessee, ug ang katapusan sa Chicago… ug nahanas kami sa mga dula sama sa imong madulaan diha sa luggage cart sa mga pinalit, sa elevator, ug sa guroy-guroy nga bag! Nalipay mi nga sa katapusan nakat-on mi sa pagpuyo og “klaro” nga kinabuhi sa usa ka gamayng lungsod.
Ngano nga Ako usa ka Mormon?
Sa akong pagtuo ang usa ka pinakaimportanting butang alang nako mao ang kanunayng pagpaningkamot nga makabaton og balanse sa akong kinabuhi. Ang pagka- Mormon nakapa-focus nako sa butang nga importante. Isip mga miyembro sa simbahan, natural lang nga mabutang kita sa mga sitwasyon diin makaalagad kita sa uban ug hikalimtan sa kadiyot ang atong kaugalingon. Nakita ko kana nga gikinahanglan gayud sa kalibutan karon. Kanunay mahimutang ka sa mga dapit nga naghatag og gibug-aton sa kantidad sa kwarta nga imong naangkon, sa sosyal nimo nga status, ug gidaghanon sa imong mga higala ug sa pagtapos sa adlaw ang bugtong butang nga importante diay mao ang unsay imong nahimo sa pagtabang sa uban. Nakasabut ug nagatuo gayud ako nga ang responsibilidad magsugod sulod sa mga bongbong sa panimalay. Usa ko ka Mormon kay padayon kong napahinumduman nga ang akong relasyon sa Langitnong Amahan, pamilya ug sa sa uban mao ang pinakaimportante, diin adto nako makita ang pagkabalanse ug tinuod nga kalipay.
Unsaon nako pagpuyo ang akong tinuohan?
Ako ang unang moangkon nga di ko hingpit! Sa pagkatinuod, ang akong asawa ang unang moangkon nga di ko hingpit. Inadlaw kini nga pasalig sa pagkinabuhi nga usa ka Mormon ilabi na nga gilauman ka isip “Mormon” bisan asa ka … bisan naa ka sa dulaanan sa football, sa hulatanan og bus, o nag-abi-abi og mga kliyente sa lungsod. Ang akong tinuohan mao ang estilo sa akong pagpakabuhi. Samtang nagdula ko sa NFL, nahibalo ang mga tawo nga Mormon ko dili tungod sa timaan nga gisab-ay sa akong liog apan tungod sa akong paningkamot sa pagsunod sa mga sumbanan nga gitudlo sukad bata pa ko. Di ko mas maayo kay sa uban apan mosangput kana sa pag-istoryahanay kon dili ko moinom, manigarilyo o motambong og mga kalihokan nga gituohan nakong dili haum sa gipangtudlo kanako. Nagnegosyo ko karon ug kini nga mga baruganan sa pagtuo anaa gihapon kanako. Ang tumong mao ang pagsunod sa akong tinuohan nga maglambo matag adlaw sa tanan nakong gibuhat ug unta ikapakigbahin ko sa uban ang akong gituohan.


text:
Hi Ako si Sally Anne
Mahitungod Nako
Inahan ko sa tulo ka hingkod nga mga anak nga akong gihigugma ug gikahimuot pag-ayo. May 10 ko ka apo kinsa mga espesyal kaayo nako ug akong kalipay. Ganahan kong magbiyahe ug karon nanag-iya ko og mental health agency. Ang pagtabang sa mga nawad-an og paglaum maoy akong hilig ug mahimong kadasig sa uban. Ganahan ko sa kinabuhi ug sa tanan nga naa niini.
Ngano nga Ako usa ka Mormon?
Ang pagpangita og gugma sa dili husto nga dapit ug pag-ila kinsa ko mao ang pangdasig sa pagsiksik og paglaum gikan sa lain-laing relihiyon, katawhan ug mga butang. Ang mga misyonaryo dako kaayo og gikatabang nakong mahibalo kinsa ko, diin ko gikan ug asa ko padulong. Dasig kaayo kong nakit-an ang kamatuoran. Kon maglakaw-lakaw ka nga may kalibug, magpakaaron-ingnong malipayon makapatigulang kini. Akong nakaplagan ang kalipay sa ebanghelyo! Ang dugay na nakong pangutana sa katapusan natubag. Tungod niini mapasalamaton kaayo ko.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Nalipay ko sa akong pamilya. Sulod sa taas nga panahon wala ko kaamgo unsa kaimportante ang pamilya. Mahitungod ni kanako…naghunahuna lang sa kaugalingon apan nasayud ko nga sila ang akong bahandi! Akong girespeto ang ilang panahon ug ilang dapit ug kon nagkinahanglan sila og kadasig malipay kong motabang. Ang pamilya importante kaayo! Makadasig nga makita ang tipik sa akong pagkatawo diha kanila. WOW!
Unsaon nako pagpuyo ang akong tinuohan?
Titser ko sa ebanghelyo upat na ka tuig ug malipay sa oportunidad matag Dominggo sa pagpakigbahin sa maayong balita. Ang kasulatan naghatag og kalinaw nga wala sa laing dapit.


text:
Hi Ako si Jeremy Jones
Mahitungod Nako
Nagtubo ko sa Farmington, milangyaw sa habagatan sulod sa katuigan ug karon nia sa Sandy. Usahay akong bation nga ang akong asawa ug 2 ka anak mao lang ang pinakaimportante alang nako dinhi sa kalibutan!! Ganahan kaayo ko nga mag-skateboarding ug sa pamaagi niini, snowboarder ang akong panginabuhi. Ang Salt Lake City akong gimahal, panimalay ko kini, akong kinabuhi, dinhi ko magpakamatay. Ang Utah nagdasig sa akong mga ambisyon, nagdasig sa akong tinguha nga magpuyo og mas maayong kinabuhi ug mahimong mas maayong Amahan, Bana, ug tawo. Dili nako masabtan sa hingpit kon sa unsang paagi nakabaton ko og matahum nga asawa ug ingon man mga anak, pagbati kini sa akong kasingkasing ug kalag nga dili mahulagway ug lapaw kini sa tanan nakong gibati sa kinabuhi!!
Ngano nga Ako usa ka Mormon?
Nganong dili man? Akong gihigugma ang akong pamilya sa hilabihan gayud, akong tinguha ang pinakamaayo alang kanila kay sa butang nga ikahatag sa kalibutan. Ilang makat-unan ang mga butang sa Simbahan nga wala nako ikatudlo kanila. Ang ebanghelyo ni Jesukristo puno sa kamaayo ug kaanindot, kana ang pinakaimportante alang nako!! Sama sa gihapon… Nganong Dili Man?
Unsaon nako pagpuyo ang akong tinuohan?
Magmatinuoron sa akong tinuohan, sa akong kasingkasing, sa akong mga hilig. Buhaton nako ang tanan alang sa akong asawa ug mga anak, sila ug ang ilang panginahanglan Dili nako isakripisyo bugti sa bisan unsa sa kalibutan, kini ang akong hilig ug pasalig sa kinabuhi. Kini ang akong gituohan!


text:
Uropa
Ang Uropa (Kinatsila: Europa, [ew'ɾopa]; Prinanses ug Iningles: Europe) usa ka kontinente nga nahimutang sa kasadpang bahin sa superkontinenteng Eurasia. Gipalibotan ang Uropa sa Kadagatang Artiko sa amihanan, Kadagatang Atlantiko sa kasadpan, Dagat Mediteranyo ug Dagat Itom sa habagatan, ug sa Kabukirang Ural sa sidlakan.
Kon ibase sa arya, ikaduha sa labing gamay nga kontinente ang Uropa. Kini adunay arya nga 10,400,000 km², mas dako'g gamay sa kontinente sa Awstralya.
Kon ibase naman ang populasyon, kini ang ikatulong pinakadakong kontinente sunod sa Asya ug Aprika. Adunay mga 666,498,000 ang populasyon niini niadtong tuig 2000, hapit ikapitong bahin sa populasyon sa kalibotan.
Mga Rehiyon[usba | usba ang wikitext]
Ang Uropa gibahin ngadto sa lahi-lahing mga subrehiyon. Lahi-lahi ang mga depinisyon sa paglinyada sa mga nasod depende sa punto de bista.
Ang klasipikasyong rehiyonal sa mapa sa tuo gikategorisa sumala sa UN geoscheme nga gigamit sa Hiniusang mga Nasod. Aduna pay laing mga rehiyon, sama sa Uropang Mediteraneo, Uropang Sentral ug Balkan.


text:
Mr.Bitoon until na ikaw japon at willing to risk all with you but feel nako malabo najud ni pero ang risk naho para sa jud sa imoha 2014 paning ahong feelings untl now ning develop sija crush to love.I don't know manong ngan ni ahong nabati sa imoha. Nakita ramn unta a naho only that day tapos totally strangers jud pero grabe ning abot nag 8 years ahong feelings until ning develop na sija. Until now still hoping na one day atoang path mag cross gusto lang naho I confess ahong gi bati maskig shy type ko willing to confess my first confession para sa imoha kay until na gi keep gayud naho ang first confession sa imoha Mr.Bitoon. if mag cross ta I will ask you the first question How are you ?then your name kay wala man ko kaila sa imohang name I just use code name sa place na nakita ka naho sa Beach maong ngana ahong tawag sa imoha. Pinaka ka burag impossible nga rason bitaw wana naho na klaro imohang nawng literally pero I feel that that for the first tme in my entire life hangtod karon burag sa imoha ra gajud naho na bati ug ngato until na my na crush man pud ko pero dijud ingon sa imoha nga hits different gayud burag marupok gayud kos imoha.Malabo man gud kay wana ko kahinumdum sa mohang awra diko ka kahbaw ug kaw kay since ning uli btaw kos amoa wana ko ka familar sa imohang nanwg literal jud like ning blurred sija maski balik balikon nahog imagine di na naho ma imagine burag pixelated bitaw sija lisod ma dentify pero ahong feeling sure na sure na ikaw gihapon jud.If ever makahnumdum ka naho naka koy details ana basin maka hinumdum ka naho.
Details:
Bohol- November 3, 2014- Bitoon Dos Beach
Ako tong bae nga short hair then naka hair band- color blue with white stripes shirt -naka joging pants sad ug blue
naka stay sa first cottage
nag dungan tag uli pero una lang mig gamay
P.s; Very sorry if ever burag ma cringe jud ka ani pero baw feel lang gayud naho nga ani rako maka pagawas sa ahong nafeel atleast.


text:
Hi Babe, I miss you I hope you're doig well and grade. Pirme takaw napangamuy-an nga daad maging safe kaw sa pandemic ngaja. pirme kagd halong. Indi mo gid pirme pagkalimtan nga magkaon. ILOVEYOU miss takaw don sobra. maskin next school year indi tadon angay iskwelahan indi tagd ka malimtan. Goodluck for you're future. Man-an ko kaya mo ran. You've been in too many challenges sa kabuhi mo. Please always take care of yourself kay waay ko sa ingod mo. Indi ko gid mabaton kung may malain nga matabo kanimo. Kag indi ka magpadara pirme sa kaakig mo kay kan-on nagid ka karan. Amu lang ja anay tlad babyyy. ILOVEYOUU♡♡♡
1 comment add comment
- anonymous lover


text:
Brgy. BluesEarl Andrei Ornopia
Release DateJune 10, 2015
Kay di na siya pasudlon sa balay sa akong tiya
Di na mosoroy maglaroy di na musukol ug bugoy
Magsumbagay 4x
Pero kong makainum na'g tanduay mugawas ang pagka inday
Magzumba dai 3x
Ang akong uyoan nidagan sa pagkapitan
Kay daghan siya'g nakat-unan sa iyang bag-ong simbahan
Wa nay mupusta ni Pacquiao wa nay magrambol sa masiao
Mo simba bai 4x
Pero kung makainom na'g tanduay mag-una pa ang panuway
Magtigbakay 3x
Ang akong uyoan siya na among kapitan
Wa nay maghantak sa dalan wa nay magsugal sa bilar
Wa nay mapriso sa utang wa nay lugar ang kawatan
Magtabangay 4x
Kung makainom na'g tanduay ayayay...
About
- 1.Bok Love
- 2.Brgy. Blues
- 3.Buwag Balik
- 5.Pangandoy
- 6.Tug Ta Tug


text:
Ang Facebook (literal: libro sa [mga] nawong) usa ka social networking website nga libre ang pag-apil og gipaandar og gipanag-iya sa Facebook Inc., usa ka pampubliko nga kompanya. Pwede moapil ang mga gumagamit ani nga base sa lugar, trabaho, eskuylahan, ug rehiyon para makakonekta ug makigsagol sa ubang tawo. Mahimo sad nga magpuno ug mga amigo/amiga ug magpada ug mga mensahe ngadto kanila. Ang usa ka miyembro pwede pud magsulat og iyang gibati o unsa pa alang sa iyang mga ginatawag na amigo aron mabasa ug komentohan.
Mga sumpay sa gawas[usba | usba ang wikitext]
- Opisyal nga sityo (Iningles)
- Facebook sa Bisaya/Sinugboanon


text:
Saint Petersburg (kapital sa lalawigan)
- Alang sa ubang mga dapit sa mao gihapon nga ngalan, tan-awa Saint Petersburg.
Saint Petersburg (Chuvash: CaHkT-ПeTepбypr, Tatar: Sankt-Peterburg, Rinuso: ЛeHиHrpaд, ПeTepбypr, CПб, ПиTep, ПeTporpaд) maoy kapital sa lalawigan sa Rusya.[1] Ang Saint Petersburg nahimutang sa lalawigan sa Sankt-Peterburg, sa kasadpang bahin sa nasod, 600 km sa amihanan-kasadpan sa ulohang dakbayan Moscow. Ang gitas-on sa Saint Petersburg mao ang 11 metros ibabaw sa dagat nga lebel[1], ug adunay 5,028,000 ka molupyo.[1]
Ang yuta palibot sa Saint Petersburg kay daghan kaayong patag.[saysay 1] Ang kinatas-ang punto sa palibot aduna kini 88 ka metros ibabaw, 19.1 km sa amihanan sa Saint Petersburg.[saysay 2] Ang dapit palibot sa Saint Petersburg may kaayo hilabihan populasyon, uban sa 1,463 mga tawo kada kilometro kwadrado.[3] Saint Petersburg mao ang pinakadako nga lungsod sa maong dapit. Ang mga tanom sa palibot sa Saint Petersburg kay hapit tanan dakbayanon.[4] Sa rehiyon palibot sa Saint Petersburg, kapuloan, mga kanal, nabigasyon, ug salog sa dagat talagsaon komon.[saysay 3]
Ang klima kay klima sa kontinente. Ang temperatura promedyo 4 °C. Ang labing mainit nga bulan mao Hulyo, sa 22 °C, ug ang labing bugnaw nga bulan mao Enero, sa -12 °C.[5]
Saysay[usba | usba ang wikitext]
- ↑ Kalkulado gikan sa pakigbingkil sa tanan nga gitas-on data (DEM 3") gikan sa Viewfin 1000 der Panoramas, sa sulod sa 10 ka kilometro radius.[2] Ang bug-os nga algoritmo anaa dinhi.
- ↑ Kalkulado gikan sa gitas-on data (DEM 3") gikan sa Viewfinder Panoramas.[2] Ang bug-os nga algoritmo anaa dinhi.
- ↑ Mas sulod sa 20 ka kilometro gilay-on itandi sa average nga densidad sa Yuta, sumala sa GeoNames.[1]
Ang mga gi basihan niini[usba | usba ang wikitext]
- ↑ 1.0 1.1 1.2 1.3 1.4 Saint Petersburg sa Geonames.org (cc-by); post updated 2016-02-07; database download sa 2017-01-07
- ↑ 2.0 2.1 Viewfinder Panoramas Digital elevation Model (2015-06-21).
- ↑ NASA Earth Observations: Population Density. NASA/SEDAC.
- ↑ NASA Earth Observations: Land Cover Classification. NASA/MODIS.
- ↑ 5.0 5.1 NASA Earth Observations Data Set Index. NASA.


text:
Hi Ako si Sarah
Mahitungod Nako
Ganahan gyud kong magbiyahe ug makasinati sa bag-ong mga dapit ug makighimamat og mga tawo, sa miaging pila ka tuig mibiyahe ko sa South America ug gibaktas ang Inca Trail. Bag-o kong minyo ug nalingaw karon sa pagplano og mga biyahe uban sa akong bana. Ganahan gyud kong magbasa ug magluto ug mag-bake. Ganahan kong may kaugalingong negosyo, tingali overnight lodging ug pamahaw o cake shop kon mas tigulang na ko. Ganahan kong makig-uban sa akong pamilya ug ang paborito nakong panahon mao ang pag-adto namong tanan sa tinuig nga ski trip kon makahimo mi. Dugang sa akong hilig nagtrabaho ko og full time isip IT professional sa global nga kompanya.
Ngano nga Ako usa ka Mormon?
Miyembro ko sa Simbahan ni Jesukristo sa mga Santos sa Ulahing mga Adlaw ingon man duna koy tinuod nga pagtuo kang Jesukristo ug sa Dios. Nagatuo ako nga kita dunay katuyoan dinhi sa yuta ug atong ikauban ang atong pamilya sa kahangturan human kita mamatay. Ang pagkamiyembro sa simbahan naghatag og katuyoan sa akong kinabuhi. Ang kahibalo nga dunay Dios ug siya makahupay ug makaprotekta naghatag og kalipay ug kalinaw kanako ug sa akong pamilya. Nabasa na nako ang Basahon ni Mormon, ug nag-ampo bahin niini kon kini tinuod ba. Pinaagi sa pag-ampo ug personal nga pagpadayag nahibalo ko nga tinuod kini ug lain sab kini nga tugon ni Jesukristo.
Unsaon nako pagpuyo ang akong tinuohan?
Normal ang akong kinabuhi, 5 ka adlaw ang akong trabaho ug malingaw nga makig-uban sa akong mga higala ug pamilya. Matag Dominggo sa buntag mosimba ko ug matag adlaw maningkamot kong makabasa sa Basahon ni Mormon o sa Biblia ug mag-ampo sa Dios. Nalipay ko nga namiyembro sa simbahan ug malingaw gayud sa pagpakig-uban sa ubang miyembro sa simbahan. Nangulo ko karon sa lokal nga programa sa simbahan alang sa batan-ong mga babaye nga nanag-edad og 12-18 nga nagsangkap og luwas nga dapit nga kalingawan sa batan-ong mga babaye matag semana.


text:
Hi Ako si Sherri Patterson McRae
Mahitungod Nako
Inahan ko sa lima ka mga bata: tulo ka lalaki ug duha ka babaye. Ang upat nakong anak makadungog ug ang usa Bungol! Duna koy talagsaon nga bana kinsa kanunay nga mopahimuot nako!! Lola ko sa tulo ka apo ug duha ang umaabut! Magdula ko og ALTA tennis uban sa buotang grupo sa mga babaye. Ang tennis maoy akong paborito nga buhaton. Hinoon, ang dula sa pamilya nga badminton duol ra kaayo sa nindot nga dula sa tennis uban sa mga batang babaye. Ganahan usab ko nga magluto ug mosulay og bag-ong mga resipe. Gusto ko nga malipay ang akong pamilya sa bag-ong mga dessert. Gusto nga maghimo og mga party ug mosiguro nga ang tanan malipayon. Ganahan kong motudlo og klase sa sign language sa akong balay alang niadtong gusong makat-on sa pagpakigsulti sa Bungol o dunay kalisud sa pangdungog.
Ngano nga Ako usa ka Mormon?
Usa ko ka Mormon tungod kay natawo ko niini nga Simbahan. Gibati nako nga napanalanginan nga nabunyagan sa dihang otso anyos ang akong edad. Apan ang tinuod mao, kitang tanan mga kinabig sa Iyang ebanghelyo ug kinahanglang makaangkon sa atong kaugalingong pagpamatuod sa Langitnong Amahan ug ni Jesukristo. Kon magbasa ko sa mga kasulatan o maminaw sa mga pakigpulong sa simbahan, ang kainit sa akong dughan maoy nagsulti nako nga ako nagsunod Kaniya. Nasayud ko nga ang Langitnong Amahan nahigugma nato sama sa Iyang paghigugma sa mga tawo sa karaan. Ang buhi nga propeta sa kalibutan karon usa ka importante kaayo nga aspeto niini nga Simbahan. Nasayud ko nga si Presidente Monson mosulti nato sa mga butang nga gusto sa Langitnong Amahan nga atong mahibaloan ug buhaton. Kini duna gyuy kamatuoran! Usab, ang gasa sa Espiritu Santo nga atong nadawat sa bunyag mao ang labing importante nga gasa nga sukad akong nadawat. Ang Espiritu Santo mao ang kanunay nga kompanyon ug giya nako kon ako takus. Ang gasa nakapanalangin nako pag-ayo sa akong kinabuhi sa pagpasidaan, pag-awhag, ug pagbayaw nako ug pagdirekta sa akong mga aksyon. Nasayud ko nga kini ang Iyang Simbahan, ug ako nasayud niini tungod kay gibati nako kini. Gimatuod kini matag higayon nga akong gakson ang akong mga anak, mag-ampo, o maminaw sa Iyang mga sulugoon nga motudlo og sakto nga baruganan. Ghigugma nako ang akong pamilya ug nasayud nga kami magkauban sa kahangturan kon kami magmasulundon niini nga kinabuhi. Kon unsa ka dako ang akong gugma sa akong kaugalingong pamilya, ang Langitnong Amahan mas nahigugma kanato. Kini nga kahibalo nakapanalangin sa akong kinabuhi ug nakahatag nako og kalig-on nga akong gikinahanglan aron magmalipayon.
Unsaon nako pagpuyo ang akong tinuohan?
Naningkamot ko sa pagsunod sa akong tinuohan pinaagi sa pagtudlo sa mga baruganan sa ebanghelyo ngadto sa akong pamilya. Gusto nakong makat-on ang akong mga anak nga ang pagsunod sa mga sugo sa atong Langitnong Amahan dili pagpugong apan makahatag og tinuod nga kalipay ug kalinaw. Ang pag-ampo sa pamilya ug paggahin og panahon nga mag-uban nao ang among prayoridad. Samtang kita moagi sa mga pagsulay ug mga pakigbisog niini nga kinabuhi, makapahupay nga makahibalo nga kita wala mag-inusara ug makakaplag og tubag sa atong mga pangutana pinaagi sa pagtuon sa mga kasulatan. Nagserbisyo ko sa akong kongregasyon pinaagi sa pagsiguro nga ang Bungol nga mga miyembro dunay tighubad kanunay kon sila nagkinahanglan niini. Makahupay kaayo nga makahibalo nga ang Ginoo naghatag og paagi alang sa Iyang tanang mga anak nga makat-on sa Iyang ebanghelyo. Akong kalipay ang pagserbisyo niining paagiha ug paghatag sa uban sa oportunidad sa pagserbisyo sa atong Bungol nga mga kaigsoonan.


text:
Hi Ako si Bruno
Mahitungod Nako
Natawo ko sa nindot nga nasud nga gitawag og Guatemala, sa sentro sa Amerika. Mao pay pag-abut nako sa akong unang 48 ka tuig nga pangidaron, ug ako dunay nindot nga pamilya. Sa miaging 28 ka tuig sa kaminyoon, ang akong asawa nga si Brenda ug ako mipadako sa among upat ka mga anak (duha ka lalaki ug duha ka babaye); kami dunay duha ka apo ug usa nga natawo sa Abril 2012. Kasagaran sa akong kinabuhi, nagtrabaho ko, 30 ka tuig isip tigmantala, diin 8 ka tuig gigahin sa importante nga mga kompanya sa akong nasud, ug 22 sa akong kaugalingong negosyo. Sa katapusang upat ka tuig nahimo ko nga Life Coach, nagtabang sa mga tawo –ilabi na sa mga batan-on– nga makakita og katuyoan sa kinabuhi ug sa pagpalambo sa ilang potensyal. Miresulta kini sa akong pag-apil sa importante nga nasudnong telebisyon ug mga programa sa radyo ug sa paghimo og mga pasundayag sa mga kompanya ug mga eskwelahan. Ganahan ko nga magbasa ug makakat-on sa tanang higayon. Usab, isip maayo nga Latino, ganahan ko nga mosayaw, maminaw og musika, ug magdula og soccer, nga akong buhaton katulo sa usa ka semana.
Ngano nga Ako usa ka Mormon?
Sa dihang 10 anyos pa ko, samtang nagbasa sa Biblia nakasabut ko nga pinaagi ni Abraham, gi-establisar sa Dios ang 12 ka tribo sa Israel, diin 10 ang nangawala, ug usa mao ang tribo ni Juda, apan ang akong pangutana kon hain nga tribo ang mikompleto sa 12. Nangutana ko og daghang mga tawo bahin niini, ug wala gyuy makatubag. Mga katuigan human niana, nahimamat nako ang akong asawa, kinsa miyembro na sa Simbahan, ug dili gyud ko gusto nga maghisgut siya bahin niana nga hilisgutan, bisan kon mosimba siya; moadto lang ko ug ihatud siya didto, dili gyud ko gusto nga maghisgut kami bahin sa relihiyon. Sukad sa una ganahan na gyud ko og soccer, ang mga young single adult midapit nako nga mahimong parte sa ilang team sa soccer, ug nagsugod ko nga makabaton og mga higala nga Mormon, nga miresulta sa pagdapit sa pipila ka mga sister missionary nako nga maminaw sa ilang mensahe, ug akong gidawat; sa dihang naghisgut sila nako bahin sa Basahon ni Mormon ug sa gigikanan niini, nangutana ko kon mao ba kana nga tribo nga akong gipangita pito ka tuig na ang milabay. Mibati dayon ko og init nga pagbati sa akong kasingkasing, ug uban sa dakong tinguha misugod ko og basa sa basahon. Migahin ko og 22 ka adlaw sa pagbasa niini, ug usa ka pagbati sa pasalamat ang miabut sa akong kinabuhi, nga masayud nga si Jesukristo mihimo og sakripisyo alang nako, ug nga ang Iyang ebanghelyo gipahiuli dinhi sa yuta. Nakadawat ko og tinguha nga mopasakop sa Iyang Simbahan pinaagi sa bunyag. Ang akong kinabuhi nausab. Ako ang primero sa akong pamilya; karon tanan sa akong pamilya mga miyembro, ug nakita na namo karon ang ikatulong henerasyon. Nasayud ko nga ang Dios mao ang akong Amahan, ug ako mopamatuod nga akong nakaplagan ang tinuod nga Simbahan ni Jesukristo, ug karon nagpaambit ko niini sa liboan ka mga tawo, uban sa kasigurohan nga kini tinuod....... ug kini akong gipaambit sa pangalan ni Jesukristo.
Personal nga mga Istorya
Palihug pakigbahin sa imong mga pagbati/pagpamatuod sa Pagpahiuli sa Ebanghelyo.
Ang kalangitan naabli na usab. Ang awtoridad sa Ginoo gihatag na usab sa tawo. Ang awtoridad ingon man usab ang Iyang Simbahan makita na usab sa yuta, nag-andam alang Ikaduhang Pag-anhi sa Manluluwas. Si Joseph Smith usa ka propeta sa DIOS. Ang mga ordinansa nagpakita sa Iyang gahum sa kabalaan, ug karon ang Iyang Simbahan gigiyahan pinaagi sa mga propeta, mga manalagna, ug mga tigpadayag. Ako dunay kasigurohan ug paglaum sa buhing DIOS ug isip tig-ambit sa Iyang talagsaong mga panalangin. Ako Iyang anak, ug Siya nagdapit kanako nga mahingpit pinaagi sa Iyang Anak, ang akong Manunubos nga si Jesukristo.


text:
Hi Ako si chacha
Mahitungod Nako
simple lang ang akong gusto sa kinabuhim mao ang makatabang sa uban ug magmalipayon kauban sa akong pamilya.
Ngano nga Ako usa ka Mormon?
hugot ang akong pagtuo sa simbahan ni Jesukristo sa mga santos sa ulahing mga adlaw tungod kay dinhi nako nakita ang paglaum ug kamatuoran sa kinabuhi, ang plano sa Ginoo para kanatong iyang mga anak, ug ang pagiya niya kanako sa akong kinabuhi.
Personal nga mga Istorya
Palihug ipasabut ang kabahin nga nahimo sa pag-ampo sa imong kinabuhi?
pinaagi sa pag-ampo kita makaistorya sa atong langitnong amahan,, ug pinaagi sad sa pag-ampo akong nabati ang presensya ug paghigugma sa Ginoo, nga dili ko nya pasagdan sa bisan unsang pagsulay nga muabot sa akong kinabuhi.
Unsaon nako pagpuyo ang akong tinuohan?
akong hilig ang pag-apil sa mga serbisyo pangkomunidad ug charity institution, apan bisan asa man ako mapunta ako gihapon ipakita ang maayong ehemplo isip usa ka mormon.


text:
Hi Ako si Kaiping.我是凱平.
Mahitungod Nako
Amahan ko ug usa ka bana. Duna koy asawa ug duha ka anak kinsa dunay lig-on nga pagpamatuod sa Langitnong Amahan ug ni Jesukristo. Nagtrabaho ko sa automotive sulod sa 28 ka tuig, apan karon tour guide ko, modala sa mga tawo gikan sa Mainland China nga isuroy sa Taiwan. Kon maghisgot ko og daghang relihiyon sa Taiwan, kadaghanan dili interesado. Mapasalamaton kaayo ko nga usa ka Mormon, tungod kay nasayud ko sa kabililhon sa kamatuoran niini nga ebanghelyo. Miboluntaryo usab ako sa Taiwan Historica, Taiwan's National History Museum. Kon akong ipasabut sa uban ang 400 ka tuig nga kasaysayan sa Taiwan, ang akong gugma sa Taiwan modako.
Ngano nga Ako usa ka Mormon?
Ang akong lola natawo sa Ching Dynasty, ug matinud-anong Kristiyano. Magbasa siya sa Biblia kada adlaw, ug mag-ampo nga ang iyang kaliwat mapanalipdan ug makadawat og kalinaw gikan sa Dios. Apan ang akong amahan mibalhin ngadto sa Taiwan. Usa ka adlaw sa Agosto, sa dihang 17 anyos ko, diha ra ko sa balay uban sa akong manghud. Mitambo ko sa bintana ug nakita ang duha ka Mormon nga mga misyonaryo nga nanuktok sa mga pultahan. Kalit nakong gibati ang kainit sa akong kasingkasing, maong nakigsulti ko nila, ug paglabay sa duha ka bulan nabunyagan ko. Nasayud ko nga gitubag sa Dios ang pag-ampo sa akong lola, tungod kay akon nakaplagan ang kalinaw ug kalipay niini nga ebanghelyo.
Unsaon nako pagpuyo ang akong tinuohan?
Nagtuo ko nga ang pagserbisyo mao ang labing importante nga bahin sa akong pagtuo. Ang pagserbisyo sa uban nakahatag og panalangin nako. Pananglit, sa dihang bata pa ko, nag-organisar ko og kalihokan sa tanang mga miyembro nga single sa among simbahan sa Taiwan, ug akong nakita ang akong asawa didto. Si Haring Benjamin mitudlo diha sa Basahon ni Mormon, “Kon kamo anaa sa pag-alagad sa inyong mga isigkatawo kamo anaa lamang sa pag-alagad sa inyong Dios.”


text:
Hi Ako si Christopher
Mahitungod Nako
Usa ko ka propesyunal nga ballet dancer ug ballet master. Nagtudlo ko og ballet ngadto sa mga batan-on nga gustong mahimong mga dancer. Nag-guest ko isip usa ka propesyunal nga dancer ngadto sa ubang propesyunal nga ballet companies sa tibuok kalibutan. Minyo ko sa usa ka matahum, lig-on nga babaye, kami dunay duha ka matahum nga anak nga nia namo karon ug ang usa nakapauli na sa atong Langitnong Amahan. Tinuod gayud nga usa ka panalangin ang makabaton sa ebanghelyo ni Jesukristo sa akong kinabuhi, ilabi na dihang namatay ang among usa ka anak. Nahibalo ko nga makita nako siya pag-usab.
Ngano nga Ako usa ka Mormon?
Nagdako ko sa Simbahan nga dunay talagsaon, matinud-anong mga ginikanan. Nalayo ko sa Simbahan og kadiyot. Huyang pa ang akong pagpamatuod nianang higayuna, ug nagtuo ko nga mas maayo ang akong kinabuhi kon wala ang relihiyon. Dayon akong naamguhan nga kon wala diay ang presensya sa Dios sa akong kinabuhi, haw-ang kini ug ako nangita ug nangamuyo niini. Misimba ko usa ka Dominggo sa akong kagustohan ug gihangop sa mahigugmaong mga bukton, dili lang sa akong mga ginikanan apan sa tibuok nga kongregasyon. Pagkaanindot adto nga pagkabalik. Nakamisyon ko, diin didto gayud nako naangkon ang mas lig-ong pagpamatuod. Karon naa na koy pagmatuod nga dili na matarug. Nahibalo ko nga ang ebanghelyo mipanalangin sa akong kinabuhi. Lig-on ang akong pagpamatuod nga ang ebanghelyo ni Jesukristo alang sa tanan kinsa andam nga modawat sa ngalan ni Jesukristo diha sa ilang kaugalingon isip ilang personal nga Manluluwas. Tinuod ang ebanghelyo, ug nahibalo ko niini sa walay pagduha-duha.
Unsaon nako pagpuyo ang akong tinuohan?
Matag adlaw ako ug ang akong mga estudyante mopasundayag libut sa komunidad ngadto sa mga ospital ug balay sa mga bata sa tibuok tuig. Malipay gyud ko nga akong mapakigbahin ang gasa sa pagsayaw ngadto sa mga tawo nga wala niini nga gasa. Duna koy maanindot nga oportunidad nga ikatrabaho ang batan-ong mga lalaki nga nag-edad og 12 ngadto sa 18 o 19 sulod na sa daghang tuig. Malipay ko nga mobisita sa mga pamilya ug sa usa ka biyuda sa akong kongregasyon kaduha sa usa ka bulan. Karon duna koy oportunidad ug panalangin nga magserbisyo uban sa pinangga namong bishop. Naningkamot ko sa matag adlaw nga mosunod kang Kristo pinaagi sa akong binuhatan ug pakig-inter-aksyon sa uban.


text:
Hi Ako si Chad
Mahitungod Nako
Minyo ko, may pito ka anak. Midula ko og football sa BYU ug sa NFL. Nagmisyon ko sa Taiwan ug nakapausab gyud kini sa akong kinabuhi. Tungod niana, nakaadto ko sa China sa makadaghan isip ambasador sa NFL. Ganahan ko sa mga Intsik, malingaw kong mosulti sa ilang pinulongan ug sa ilang pagkaon, apan ganahan gyud ko nila. Nagsulat ko og libro bahin sa akong mga kasinatian isip football player, misyonaryo, bana, amahan, anak ug higala. Giulohan kini og, “Palibuti Imong Kaugalingon sa Kabantog” [Surround Yourself with Greatness]. Pipila sa pinakamaayo sa akong kinabuhi mao ang pagtambong sa mga dula sa akong mga anak ug sa mga pasundayag sa eskwelahan, magbisiklita sa bungtod sa Utah, motambong og mga sports sa BYU, mokaon og turkey sandwich uban sa akong asawa sa Kneaders, ug magbasa og nindot nga mga basahon. Mihangyo ang NFL nga akong lakawon ang Mt. Kilimanjaro niadtong Mayo 2011 uban ni Tedy Bruschi sa Patriots ug ni Jeff Fisher kinsa nag-coach kaniadto sa Tennessee Titans. Kauban namo ang 4 ka samaran nga sundalo sa among militar ug gi-isponsoran mi sa NFL, sa Wounded Warrior Project, ug Under Armour. Ang duha ka sundalo naputlan og tiil, ang usa nabuta ang tuong mata, ug ang usa nag-antus sa PTSD. Makadasig kadto nga kasinatian nga nakakat-on ko og daghan bahin sa kaisug, kagawasan, kalig-on, ug milagro sa Tinipong Bansa sa Amerika. Ipakigbahin nako ni nga kasinatian sa sunod nakong libro nga hapit na mogawas, “The Power of the Jersey.” Isip football player nakigdula ko sa pinakabantugang mga coach. Nila ni Lee Salmans, Tom Rabb, LaVell Edwards, Ray Rhodes, Dick Vermeil, ug Andy Reid. Mga eksperto kaayo.
Ngano nga Ako usa ka Mormon?
Miyembro ko sa Simbahan ni Jesukristo sa mga Santos sa Ulahing mga Adlaw tungod kay nahibalo ko nga tinuod kini. Nagtubo ko sa LDS nga pamilya ug butang kana nga kanunay nakong pasalamatan. Wa koy mahinumduman nga nagduha-duha ko sa katinuod sa simbahan. Grabe nga pag-atake sa kasingkasing sa akong Papa sa 18 anyos ko. Ang iyang pagsugakod di katuohan ug milagruso ang iyang pagkaayo. Si Mama ang akong bayani niadtong higayona. Akong gibati ang kaduol sa akong Amahan sa Langit atol niana nga pagsulay. Akong naamguhan unsa ko kahakog sa tin-edyer pa ko ug gustong mahimong mas maayo. Sa ospital sa kwarto ni Papa didto nako giablihan ang akong call [tawag] alang sa misyon sa Taiwan. Dihang gitawag kong moserbisyo sa mga Intsik sa Taiwan isip misyonaryo didto mitubo ang akong pagpamatuod sa Manluluwas. Nakakat-on ko sa Iyang kinabuhi, pagtulun-an, sambingay, mabinationg paghigugma ug nausab ang akong pagbati. Akong naamguhan, tingali sa unang higayon, nga Siya gikinahanglan ko gayud. Ang akong responsibilidad sa Taiwan mao ang pagtudlo sa Iyang ebanghelyo sa tanang maminaw. Ang pagmisyon usa sa pinakamahagiton ug magantihong butang nga akong nahimo. Ang pagkat-on pa lamang sa Mandarin Chinese usa ka pagsulay sama sa pagtangas sa Everest.
Unsaon nako pagpuyo ang akong tinuohan?
Ako ug ang akong asawa malingaw sa pagpakig-istorya sa mga batan-on sukad mi naminyo. Tungod sa iyang trabaho sa volleyball ug ako sa football, may daghan ming oportunidad nga magpamatuod sa Manluluwas ngadto sa kabatan-onan. Nakadayeg mi sa kahayag sa ilang kinabuhi ingon man sa daghang hagit nga ilang giatubang. Mas masaligon mi kay sa kaniadto nga ang tinuod nga kalinaw ug kahupayan moabut pinaagi sa pagsunod sa mga sugo. Ang pinakadakong tahas namo sa komunidad mao ang pagka-Mama ug Papa. Ganahan kong makig-uban sa akong mga anak, motan-aw sa ilang mga dula, motambong sa ilang mga pasundayag sa eskwelahan, magbasa og mga libro sa dads and donuts, ug magdungan pagpangaon inig ka gabii. Aduna pa bay mas maayo o mas importante kay niana. Sa milabayng lima ka tuig mipahigayon ko og golf tournament alang sa may sakit nga Cystic Fibrosis. Daghan kog higala nga anaa niini nga sakit ug naghinam-hinam nga makapahigayon og golf tournament sa pagsaulog sa hingpit nga pagwagtang sa sakit. Sa karon, padayon ming magpundok og mga tawo alang sa pagpangita og tambal. Sa kanunay ang mga Lumad nga mga Amerikanhon talagsaon para nako. Nagtuon ko bahin nila diha sa libro ug padayon kong nagkat-on kabahin nila. Nagserbisyo ko sa board of the American Indian Services aron makatabang sa Lumad nga mga Amerikanhon nga mapadayon ang edukasyon. Nagtuo ko nga ang edukasyon usa sa pinakadako natong gasa. Ganahan kong mobisita sa mga eskwelahan o sa komunidad sa mga Lumad nga Amerikanhon ug ipakigbahin ang akong pagsalig nga kon maglikay ta sa drugas ug ilimnon, mas minus ang problema ug mas makabuntog ta sa mga babag sa kinabuhi. Napanalanginan ko og talagsaong mga higala ug mga silingan. Utangan ko nilang tanan. Sila ang akong kahayag niining mahagiton nga kalibutan. Sa sunod nga mag-mountain biking ka sa bungtod sa Utah, manghinaut kong makauban nimo. Bisan unsa ang panahon, mahimo kining pinakamaayong adlaw!


text:
Hi Ako si Icelza
Mahitungod Nako
Ako usa ka inahan ug asawa karon. Ganahan ko nga mobuhat sa mga butang uban sa akong pamilya sama sa pagsayaw, pagkanta ug pagdrama. Ganahan gyud ko sa kamping ug pagpanuroy sa gabii, ganahan ko mopintal ug mo-relax samtang magsulat og mga kanta, mga balak ug makakita sa positibo nga resulta sa imong mga paningkamot kon ikaw motabang sa uban nga mas mohimsog usa gayud ka nindot nga pagbati nga makahatag og serbisyo sa mga tawo sa ilang panglawas ug labi na sa pagtambal sa mga bata.
Ngano nga Ako usa ka Mormon?
Usa ka butang nga gipasalamatan nako mao kon giunsa ako pag-andam sa pagdawat sa ebanghelyo ni Jesukristo sa akong kinabuhi, kay sa wala pa ko makadungog niini sa hingpit apan sa dihang nag-eskwela ko sa kolehiyo diin siya mohimo og importante nga desisyon (magbaton og pamilya ug kinsa ang akong pilion nga bana). Pinaagi sa ebanghelyo nasayud ako niini nga mga kamatuoran. Wala koy pagduha-duha nga ang gugma sa akong langitnong amahan miatiman nako kanunay, sa pagpanalipod ug pagtabang nako, karon akong ipamatuod samtang ilang bation kanunay ang gugma sa akong Manluluwas, akong nakita ang iyang himaya sa paglalang sa uniberso ug sa akong pamilya, usa ka bililhon nga kahibalo nga akong ganahan nga ipakigbahin sa akong mga anak.
Unsaon nako pagpuyo ang akong tinuohan?
Kon kami dunay oportunidad sa pagpakigbahin sa ebanghelyo dili mi magduha-duha, kay daghang mga problema nga anaa sa katilingban nga masulbad ug ang mga tubag anaa sa lagda ug programa nga gitanyag sa ebanghelyo ni Jesukristo, Dili ko magduha-duha kon maghisgot ko sa mga butang nga makatabang namo nga mahimong mas mayong tawo ug maayong pamilya.


text:
Hi Ako si Nadia
Mahitungod Nako
Natawo ko sa London, Iningles ug Farsi ang akong pinulongan. Napanunod nako ang tradisyon nga Persian, nga akong nagamit sa inadlaw nakong kinabuhi sa pinulongan, pagkaon, musika, balak ug sayaw. Mibalhin ko sa Amerika aron mopadayon og Masters degree sa natad sa family therapy. Nagtrabaho ko isip tig-edukar, tighubad, ug voiceover diha sa radyo, hinoon ang pagkainahan maoy tinuod nakong propesyon. Walay laing kalampusan sa akong kinabuhi nga mas importante kanako kay sa pag-amuma sa akong pamilya. Usa ko ka asawa ug full-time nga mama sa tulo ka talagsaong anak. Naghimo ko’g lista sa ‘buhatunon’ nga talagsa rang mahimo, apan ang 3 sa pinakadako nakong kalampusan mao ang pagpalakaw, pagpadagan, ug pagpaambak sa akong mga anak. Ang usa mag-skate, ang usa magduyan, ug ang katapusan cute kaayo, ug maayo kini nga katumanan alang kanako.
Ngano nga Ako usa ka Mormon?
Ang sukaranang mga pagtulun-an ni Jesukristo nagsuporta sa usag usa sa mga kultura sa Persia ug Pakistani diin ko nagtubo. Ang kahulugan niining karaan nga kultura nagpasiugda sa gitudlo ni Kristo, sama sa paghimo sa atong kaugalingon nga limpyo sa moral ug pagsuporta sa pamilya isip importanting unit sa katilingban. Usab, paghimo sa atong panimalay diin ang tanan dawaton sa mainitong paghangop, kasiguroan, pagmahal ug gikinahanglan. Ang mga pagtulun-an sa simbahan dili bag-o, nakagamot kini sa karaang mga tradisyon sa akong panulundon. Mibati ko og espesyal nga koneksyon sa akong kultural ug espiritwal nga panulundon dihang nagkat-on ko kabahin sa kinabuhi ni Kristo ug sa iyang mga pagtulun-an. Sa una nakong paghimamat sa mga misyonaryo, ang moral nga mga pagtulun-an sa simbahan mitandog kanako. Nakakat-on ko nga ang Dios mao ang akong Mahangturong Amahan, nga siya nakaila ug nahigugma kanako sama sa ginikanan nga nahigugma sa iyang anak. Akong nakat-unan nga dunay kahulugan ug katuyoan ang kinabuhi. Duna koy nindot nga kasinatian nga nakatandog nako. Midesisyon ko nga magpamiyembro sa simbahan basi sa kinahiladmang koneksyon nga akong gibati bahin sa mga pagtulun-an nga mitandog kanako. Nakapalambo ko og personal nga relasyon sa Dios, ug akong gibati ang kalinaw ug katin-awan sa mga pagtulun-an ni Kristo. Akong nasayran ug nasabtan nga si Kristo dili lang buotan nga tawo, o propeta , apan usa ka balaang binuhat kinsa may importanting tahas sa akong kinabuhi. Akong giawhag ang tanan nga nagpangita sa kamatuoran sa paghimamat sa mga misyonaryo, sa pagbasa ug pagpamalandong sa mga kasulatan, ug mag-ampo sa pagpangutana sa Dios kon tinuod ba ang ilang gitudlo. Ang paghimo sa ingon nakausab kanako sa dakong paagi, ug nakadala og kalinaw, paglaum, katin-awan ug kalipay sa kinabuhi.
Personal nga mga Istorya
Sa unsa nga paagi kita makapalambo og mas dako nga kahusay sa atong mga panimalay?
Akong gihambin ang mosunod nga kutlo gikan sa Pamahayag sa Pamilya ‘Malampuson nga mga kaminyoon ug mga pamilya natukod ug napadayon diha sa mga baruganan sa hugot nga pagtuo, pag-ampo, paghinulsol, pagpasaylo, pagtahud, gugma, kalooy, buhat ug maayong makalingaw nga mga kalihokan’. Ang pagkaginikanan nakahimo nakong maningkamot sa pagka mas maayong tawo, nahibalo nga ang akong mga anak nagtan-aw sa akong lihok, nadasig ako sa pagpakabuhi sa akong gituohan. Ang pagkabaton og mga anak sagad makamugna og kasaba sa among panimalay sa tag-as nga tingog, pagsiyaok ug pagsinggit. Bisan pa, ang paggahin og panahon matag adlaw sa pag-ampo ug pagbasa sa kasulatan isip pamilya, ug pagsimba nga pamilya matag semana nagbag-o sa kalinaw sa among panimalay.
Unsaon nako pagpuyo ang akong tinuohan?
Ang akong pagtuo natukod diha sa mga pagtulun-an ni Jesukristo, mao nga naningkamot ko, sa paghatag og gibug-aton sa paningkamot, nga mahimong mas maayo nga tawo pinaagi sa pagkat-on gikan sa iyang kinabuhi, ug paghimo sama sa unsay iyang buhaton sa bisan unsang kahimtang. Duna koy oportunidad sa pagboluntaryo sa akong simbahan, gikan sa pagtudlo og mga leksyon ug pag-conduct sa musika, ngadto sa pag-organisar og bag-ong mga kalihokan. May oportunidad sab ko sa pagboluntaryo isip full time nga misyonarayo sa Scotland sulod sa 18 ka bulan.


text:
Hi Ako si Ruth
Mahitungod Nako
Taga Bolivia ko. Nagpuyo ko sa Estados Unidos sulod sa siyam ka bulan. Minyo ug dunay upat ka anak; ang una nakong anak, si Hannah, namatay sa wala madugay sa iyang pagkahimugso. Mieskwela ko sa dental school sa University of Minnesota ug karon nagpuyo ko sa gawas sa Washington DC.
Ngano nga Ako usa ka Mormon?
Namiyembro ko sa simbahan sa edad nga 17 sa La Paz, Bolivia dihang ang usa nako higala sa high school midapit nako sa simbahan. Sa wala pa to kanunay kong nagatuo sa Dios apan mibati kong duna pay angay nakong makat-unan bahin Kaniya. Duna sab koy dakong pagbati nga espesyal ako, dunay butang nga espesyal kanako (ug sa tanan). Dihang misimba ko sa sa unang higayon, ang magtutudlo sa Sunday School misulti namo nga isip mga anak sa Dios duna mi balaan nga potensyal, ug mahimo ming sama sa atong Amahan sa Langit pinaagi sa sakripisyo ni Kristo. Kini nga pagtulun-an mitugma sa tinguha sa akong kasingkasing, ug nahibalo kong tinuod kini. Dunay laing butang nga nakaagni kanako niini nga relihiyon. Sa Biblia nag-ingon “kamo masayud kanila pinaagi sa ilang mga bunga.” Ang mga tawo nga akong nahimamat sa simbahan mga buotan, mapinanggaon, ug nagserbisyo nga dili maghunahuna og balus. Naagni ko niini; gusto kong mahilakip sa mga tawo nga may ingon ka maayo nga mga kalidad. Sa tibuok kong kinabuhi nagtinguha kong makakat-on ug molihok sumala sa pinakamaayo nga akong makita sa akong palibut, ug kini akong nakit-an dinhi.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Ako ug ang akong bana misulat og family mission statement mga tuig nang milabay sa among anibersaryo. Nakatabang ni nakong makahan-ay og plano unsay gusto namong mahitabo sa among pamilya karon ug sa umaabut. Gibuhat namo ni sa hinay-hinay ug nakakaplag og kalig-on sa nag-unang sukaranan, sama sa pag-ampo ug kanunay nga pagbasa sa kasulatan sa pamilya. Manimba mi kada Dominggo, moambit sa Sakrament (sama sa komyunyon). Ipasabut namo sa mga bata nganong importante ang Sakrament ug ang simbahan kanamo. Naningkamot sab mi nga mag-family night kada semana, nga sa Mormon nga simbahan gitawag kini og Family Home Evening. Matag semana ang akong bana ug ako motudlo og mubo nga leksyon bahin sa ebanghelyo, sundan kasagaran og usa ka dula. Usahay among bation nga ang mga bata wala maminaw, apan igkadugayan maghisgot sila og butang gikan sa leksyon ug among naamguhan nga naminaw diay sila. Kasagaran, naningkamot ming makahimo og maayong ehemplo. Kon makita sa atong mga anak nga mitabang ta sa uban, gusto sab silang magtinabangay - kanunay sundon sa mga bata ang ilang ginikanan. Gawas sa family home evening, duna mi panagsa “executive session”, diin ang akong bana ug ako maghisgot bahin sa among panginahanglan isip pamilya (sa pinansyal, edukasyon, pisikal, espirituhanon, ug uban pa.). Usahay ang mga butang ingon og bug-at, apan maningkamot ming makahunahuna og mga paagi aron molampus mi. Niining executive meeting ribyuhon sab namo ang nangagi nga tumong ug hisgutan kumusta na kini ug unsay mas maayong himoon. Buhat kini nga naglambo.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagtuon sa mga kasulatan ug pagtinguha og giya kon unsaon nga mahimo kong mas maayo nga tawo, inahan, dentista, kompanyon. Naningkamot kong molambo sa hinayhinay. Ang tanan dunay kaugalingong panahon. Usahay mag-focus ko sa akong kahanas sa pagka-dentista, usahay sa pagkamaayong asawa, ug usahay sa pagkamaayong babaye, sa pag-atiman sa akong kaugalingon. Naningkamot sab kong makaserbisyo. Dili igsapayan kon ang nakadawat kauban nga Mormon o dili. Malipay ko nga makahimo og ekstra nga butang ngadto sa uban. Kon mobati ang akong kasingkasing nga may nagsubo, gusto ko silang gakson, gusto kong mobati sila nga wala sila mag-inusara. Gisunod sab nako ang akong gituohan pinaagi sa pag-atiman sa akong mga ginikanan. Gihigugma ug gitahud nako sila. Ug gibuhat sab nako kini sa akong mga igsoon, kinsa mitabang sa pagpadako nako.


text:
Hi Ako si Irene
Mahitungod Nako
Usa ko ka asawa ug inahan. Sa tanang mga tahas sa akong kinabuhi, akong gibati nga kanang duha mao ang labing importante. Ganahan ko nga mopaambit sa akong pamilya, sa akong mga igsoon, ug sa akong mga ginikanan; magkauban sa mga kalihokan sa pamilya; ug maanaa sa panimalay. Gusto ko nga masayud nga ang akong balay usa ka panimalay diin akong mabati ang gugma sa uban ug sa akong Langitnong Amahan. Ang musika usa usab ka importante nga bahin sa akong kinabuhi. Alang nako dili lamang kini usa ka propesyon; butang kini nga ganahan nakong buhaton. Gibati nako ang kabulahan nga ako makabuhat og butang nga nakahatag nako og ingon kadako nga katagbawan. Matag adlaw magpraktis ko og nindot kaayo nga musika kauban ang National Symphony Orchestra. Anaa ko sa mas dako nga kalibutan nga puno sa mga emosyon, mga istorya gikan sa nangagi, ug mga tawo nga nabuhi karon ug nabuhi sa dugay nang panahon. Karon nga mabdos ko, akong mapaambit kanang espesyal nga kalibutan sa akong anak! Mapasalamaton kaayo ko nga dunay bana nga nagsuporta nako sa tanang bahin sa akong kinabuhi. Malipayon usab ako kalabut sa espesyal nga batang babaye nga gipadala sa Ginoo ngari namo. Ganahan ko nga makakat-on uban niya, magbuhat sa sayo nga mga kalihokan nga makapadasig, magtudlo niya og violin, ug modala niya sa iyang mga leksyon sa piano. Siya nga labihan ka aktibo nga bata, tingali ang akong mabuhat mao na lang ang pagsunod sa iyang gipaspason! Kay nagpuyo ko sa usa ka nasud nga dunay matahum nga talan-awon, ako dunay dakong koneksyon ug pagtahud sa kinaiyahan. Ang pagbasa, pagbisita sa matahum nga mga dapit sa among nasud, pag-ehersisyo, ug pagpamalandong (sulod sa pipila ka minuto kutob sa akong mahimo sa labihan ka busy nakong kinabuhi) mao ang magahinan sa nahibilin nakong panahon.
Ngano nga Ako usa ka Mormon?
Ang akong gituohan ug ang kinabuhi sa sulod sa Simbahan importante kaayo nako. Karon nga ako duna nay kaugalingong pamilya diin ako ang responsable, gihatagan gyud nako og bili ang kahibalo nga akong naangkon bahin sa kinabuhi dinhi sa yuta, diin ko gikan, ug asa ko padulong. Niining paagiha, ang pagbaton og mas lapad nga panglantaw sa akong katuyoan sa kinabuhi nakatabang nako nga magpadayon nga dunay maayong pagkatino nga mga prayoridad. Nakapalipay kini nako nga masayud nga ang akong pamilya, sama sa tanang pamilya, dunay potensyal nga mahimong mahangturon ug makapuyo uban sa Langitnong Amahan sa kahangturan. Mihimo kini niini nga labing importante nga butang sa akong kinabuhi. Kon ang akong pamilya dili nako makauban sa kahangturan, wala nay kwenta ang tanan – ang kasikat, kwarta, o bisan ang propesyunal nga kalampusan. Ang atong kinabuhi sa yuta kinahanglang nakatutok sa pagpalambo sa atong gugma alang sa uban. Unsa pa may mas maayong paagi sa pagsugod kay sa niadtong pinakasuod nato? Ang pagkasayud kon unsay gibuhat sa Langitnong Amahan alang nato pinaagi sa pagpakita kanato sa Iyang dakong gugma pinaagi sa Iyang Anak, si Jesukristo, naghatag kanako og tulukibong pagbati sa pagpaubos ug pasalamat. Kini usa ka gasa nga dili nako mabayaran. Ako, hinoon, naningkamot sa pagpakabuhi nga takus alang Kaniya. Nagpasalamat ko sa Iyang ebanghelyo sa akong kinabuhi ug sa tanan nga akong nakat-unan matag adlaw. Nakahatag kini nako og kahupayan nga masayud nga ako anak sa Dios ug nga ako makapaminaw sa Iyang maalamong tambag alang sa giya sa akong kinabuhi ug sa akong pamilya sa among paglatas niining yutan-ong kasinatian. Gibati nako ang kabulahan nga masayud nga ako mahimong makig-istorya sa atong Amahan pinaagi sa pag-ampo. Mapasalamaton ko nga si Jesukristo akong higala, bisan kon ako ang kanunay nga mopakyas ug mopalayo Kaniya. Nasayud ko nga mapailubon Siya nako ug nga naghulat Siya nako aron makapadayon kami. Mapasalamaton ko nga Siya nakigkuyog kanako diha sa Iyang kiliran ug nga kasagaran Iya kong sapwangon sa Iyang mga bukton.
Unsaon nako pagpuyo ang akong tinuohan?
Ma-Dominggo sa simbahan, ako ang magtudlo sa nursery. Ang nursery usa ka klase alang sa mga bata nga nag-edad og 18 ka bulan hangtud sa 3 anyos. Ang akong anak apil niini nga grupo. Kami d 00001854 unay espesyal kaayo ug nindot nga mga leksyon. Maminaw gyud sila og maayo, nga morag nakahinumdom sila og butang nga ilang nasinati sa langit dili pa lang dugay. Malingaw gyud ko nga mobisita sa ubang kababayen-an nga among gitawag og mga sister diha sa simbahan. Talagsaon nga makita nga dunay ingon ka espesyal nga kababayen-an sa usa ka simbahan, ug kaming tanan nakakat-on og daghan gikan sa usag usa. Nakadawat ug naghatag kami og kahupayan. Ganahan ko nga moadto sa mga kalihokan sa Simbahan atol sa semana. Ang pag-adto isip pamilya nakapahinumdom nako sa dihang bata pa ko ug motambong uban sa akong mga ginikanan ug mga igsoon. Alegre kadto nga mga panahon. Moadto usab kami sa templo, nga lahi sa chapel. Sa templo mihimo kami og sagrado ug personal nga mga pakigsaad sa Dios. Mabati nako ang dugang kalinaw nianang balaang dapit. Moabut ko nga dunay daghang kabalaka ug mobiya nga nahupay. Labaw sa tanan, padayon ko nga nahinumdom kon si kinsa ko, ug nag-ampo ko alang sa inspirasyon aron akong magiyahan ang akong kinabuhi ug ang akong pamilya. Ako dunay bililhong mga handumanan gikan sa panahon nga miserbisyo ko isip temple worker sa wala pa ko manganak. Sa katapusan, ang akong kahibalo sa musika nakatabang nako nga makatampo sa Simbahan. Nakatukar ko og mga himno atol sa mga tulumanon sa Dominggo kauban sa akong igsoong babaye, nga motukar og clarinet. Naka-direct usab ko og choir nga puno sa espesyal kaayo ug mapahinungurong mga kaigsoonan. Ang manganta sa among choir dili mga propesyunal, ako dili usab propesyunal nga choir director. Maayo gyud ko nga motukar og viola, apan ang pag-direct lahi usab nga butang! Usa kini ka choir nga puno sa dalaygong mga tawo nga dunay tinguha nga ipadayag ang ilang kasingkasing ug mosimba sa Ginoo. Naningkamot gyud mi og maayo, ug kanunay ko nga nakadayeg sa resulta kon ang among choir manganta sa mga tulumanon sa simbahan. Daw ang Ginoo mitayhup sa Iyang gininhawa ug mihimo sa tanan nga nindot kaayong paminawon. Isip propesyunal nga musikero, dunay mga panahon nga dili ko makasabut niini. Isip anak sa Dios, nasayud ko nga kadto gagmay ra nga mga milagro nga nahitabo sa among kinabuhi.


text:
Hi Ako si Chip
Mahitungod Nako
Bana sa talagsaong babaye, amahan sa duha ka tin-edyer nga lalaki, ang usa nagmisyon, ug ang nakadismaya sa akong pamilya, GANAHAN KAAYO ko sa Nascar, PASPAS Jeff Gordon !!! Apil na ko sa mga serbisyo sa emerhensya sukad 16 ko, nagserbisyo isip bolunter nga bombero, attendant sa ambulansya ug karon Opisyal sa Police sulod sa 23 ka tuig. Ganahan ko sa kahinam sa pag-adto sa lisud nga mga kahimtang ug pagpahapsay ( kadaghanan gihimo sa Mormon nga Simbahan sa kinabuhi sa mga tawo ).
Ngano nga Ako usa ka Mormon?
Sukad sa gamay pa ko, ang pagsimba dili nako prayoridad ug padayon kana hangtud nahingkod ko. Unom ka tuig ang milabay, ang akong kamagulangan, sa edad nga 14 natulog sa balay sa iyang higala Sabado sa gabii, ug gidapit nga mosimba uban sa pamilya pagka-ugma. Sa pag-uli sa among anak Dominggo sa hapon nalipay kaayo siya apan dili tungod sa pagkatulog uban sa iyang higala, kon dili sa kasinatian niya sa simbahan. Naghinam-hinam siyang mosimba sa sunod Dominggo, ug padayong nagsimba kuyog sa pamilya sa iyang higala sulod sa daghang semana. Nianang panahona, nakita sa manghod ang iyang kausaban ug mihangyo kon makasimba ba sab siya. Ako ug akong asawa naghunahuna kon unsay anaa niini nga Simbahan, ug mibati nga kinahanglan mangadto ming tanan, apan gahi ko ug nagpabilin sa balay. Human sa pipila ka bulan nakita nako ang talagsaong kausaban sa akong pamilya, gisultihan ko nila sa ilang nindot nga pagbati samtang naa sila sa simbahan ug kini tinuod nga simbahan. Mao nga nakahukom ko nga mosimba ug maniid bahin sa gihisgutan sa akong pamilya. Sa unang Dominggo nakong pagsimba miadto ko nga negatibo ang hunahuna, apan unya namatikdan nako ang kalainan. Dayon, ang negatibong mga pagbati napulihan og kalinaw ug kasiguroan sa matag Dominggo human niadto. Padayong milambo ang maong pagbati ug di ko kahulagway kon unsa ang kinabuhi kon wala ang Simbahan. Dili mapahayag sa pulong ang epekto sa Simbahan ug pagtuo nga naangkon sa akong pamilya. Ang Simbahan nahimong sentro namong tanan, sa among panimuyo, gugma, serbisyo, ug pag-atubang sa dagko ug gagmayng hagit sa inadlawng pagpakabuhi.
Unsaon nako pagpuyo ang akong tinuohan?
Ang pasalig mao gayud ang buot ipasabut niini, dili tungod kay wala ko mopasalig sa akong asawa ug pamilya kaniadto, apan karon giapil na nako sila ug ang Dios. Ang pasalig makahuluganon kaayo kanako, nga karon naggiya sa akong kinabuhi, ug sa hut-ong sa mga mithi nga akong gisunod matag adlaw. Karon kon mohimo ko’g mga desisyon mas sayon kini kon ipasikad nako sa akong pasalig ug sa mga mithi ug sumbanan nga akong gihimo ug gisunod.